
GOD. I. 


U ZAGREBU, 8. SVIBNJA 1923. 


BROJ 19. 


SAMO JEDNA ŽELJA 

Napisao ADAM KOSTELIĆ 


ETAR je Barković ostao sam. Pred go- 
dinu dana mu umrla žena, a djece 
uopće nije imao. I od roda nije više 
0pl3g!Iv imao nikoga. Sam . . . 

Ne bi to njega mnogo smetalo, što je ostao sam, 
ali mu je bilo užasno, što se ne može nikome od 
živih približiti. Drugi bi čovjek poslije nekoliko 
mjeseci samoće potražio koga u svojoj okolici, pa 
bi se sprijateljio s ovim ili s onim. Ali Barković to 
nije umio. Mislio je, da su drugi ljudi nešto posve 
drugo nego on, i da se on nikada više ne će naći u 
zajednici s drugima. 

U uredu je doduše već dvije godine sjedio jedan 
čovjek zajedno s njim. On se nije s njim posvađao, 
ali se nije ni sprijateljio. Njihov je odnošaj bio 
uopće posve zaseban. Ujutru bi Barković samo re¬ 
kao »dobro jutro«, a kad bi odlazio »zbogom«. 
Ovaj je drugi doduše više govorio, katkada i pre¬ 
više, ali Barkovića to nije moglo zagrijati tako 
jako, da bi ga sa zanimanjem slušao. 

Na primjer: 

— Mi ćemo za koji dan svršiti ovaj posao, i do¬ 
bit ćemo drugi, — rekao je ovaj. 

A Barković je samo mislio: Dobro, dobro, svr- 
šit ćemo i dobit ćemo drugi posao . . . Što se to 
njega tiče ? Ovaj posao ili drugi posao, to je sve¬ 
jedno. Jedan vrag kao i drugi. . . Kad se radi, ne 
pita se, što se radi. Ovi uredi uopće nisu nikome 
na korist. To je sve udešeno samo u svrhu, da se 
neki ljudi muče. A glavna je svrha, da se on, Bar¬ 
ković, muči. . . 

Ili drugom zgodom mu reče ovaj: 

— Barkoviću, ove će godine slabo uroditi vino. 

— Pa onda? oglasio se Barković. 

— Slabo će to biti. . . 

Pa neka bude slabo! Zar bi bilo bolje, da bude 
nekako drukčije nego slabo? Što to njega briga? 


Što si ti ljudi uopće razbijaju toliko glave, hoće li 
nešto biti slabo ili jako? Bude li slabo, bit će slabo, 
bude li jako, bit će jako . . . Ta — to je svejedno. 
Onako, kako mora biti, bit će. Uzaludno je sve 
moguće i nemoguće nagađanje, strahovanje i uz~ 
rujavanje. Ono, što je određeno da bude, bit će . . . 

Barković se poslije smrti svoje žene (bila je 
još mlada, tek u dvadeset i petoj godini) razgova¬ 
rao samo jedared s drugom ženom. I odonda je iz¬ 
gubio volju za takove razgovore. 

Tražio je stan. Jedna je žena iznajmljivala ta¬ 
kav stan, što bi možda bio za Barkovića. 

— Je li čist? — pitao je on. 

— Tko? Stan? 

— Da. .. 

— Molim vas, kakvo je to pitanje, gospodine! 
Kako ne bi stan bio čist, kad ga ja iznajmljujem . . . 
Zar bi se ja usudila nekom nuđati stan, u kojemu 
bi bilo ne znam kakvih sve gadova . . . Kakvo je 
to pitanje, gospodine moj! . . . Tako me još nitko 
nije pitao. Mnogi su to već mislili, ali pitali nisu. 
Takova šta se uopće ne pita . . . 

— Dobro, dobro, reče Barković i odmah ode 
od žene. 

Čudnovato! Ovu ženu ne smije čovjek ništa ni 
pitati! Zar je to uvreda? Zar ona misli, da je 
samo ona takva, pa da je kod nje samo sve 
u redu? Kad bi svaki čovjek zahtijevao, da se o 
njemu ne smije ništa zlo pomisliti, onda bi bio raj 
na zemlji. A ipak se zna, da o raju na ovoj zemlji 
može biti sve manje govora. Nismo mi pred sudom, 
gdje se ne smije ni o komu ništa reći, dok nije sto 
puta dokazano. Valjda smijem pretpostavljati, da 
i kod nje, kao kod drugih, ima buha, štakora i ta¬ 
kve slične stvari. Dosada bar nisam nigdje čitao, 
da se kod nje službeno ustanovila izvanredna či¬ 
stoća . . . 

To ga je tako uzrujalo, da više nije govorio sa 
ženama. Sve su one takve, sve . .. Stan je uzeo 
kod jednog udovca. Taj mu se čovjek činio nešto 
bliz. Valjda zato, što su obojica bili udovci. Nisu 
doduše nikada govorili jedan s drugim, ali kao da 
su se češće pogledavali. Kao da je svaki čas jedan 
htio početi, ali ipak čekao, da drugi počne. Jeda- 
red je opazio Barković, da je onaj drugi dizao prst 
i stao kao da će mu nešto reći. Barković je čekao, 
što će to biti, ali nije ništa bilo. Prst se opet spu¬ 
stio, i nije došlo ni do česa. Barković se malo na¬ 
smiješio, iskrivio zube i zadovoljno kimnuo gla¬ 
vom. To mu se sviđalo. To je bar čovjek . .. 

Ali jednoga se dana zbio za Barkovića doga¬ 
đaj prvoga reda. Dobio je u uredu novoga kolegu. 
Bio je to malen čovuljak s bradicom, sa živim cr¬ 
nim očima, s dugim, dugim rukama. Kad je došao, 
pružio je Barkoviću ruku i rekao: 

— Barković . . . 

Barković ga pogleda, malo zažmiri očima, po¬ 
gleda ga opet i pomisli: Čudan čovjek! Mjesto 
svoga rekao je njegovo ime. Otkud je taj došao? 
Gdje je takav običaj? Kod nas bar svaki svoje ime 
mora kazati. Ali možda je i to dobro. Može imati 
i svojih dobrih strana. Kad bi sada Berković znao, 
kako se novi drug zove, on bi kazao njegovo ime. 
Ali ne zna. Konačno se odluči i reče: 

— Da. Ja sam Barković. A vi? 

— Što, molim? . . . Sad se došljak čudom za¬ 
čudio. 

— Kako se vi zovete? 

— Barković. 

— Barković? ... Ja sam Barković. 

— Barković?! . . . 

— Da. 

— I vi? 

— Da, ja sam iz Bobote. 

— Ja sam iz Klanjca. Otac mi je bio pisar u op¬ 
ćini. Zvao se Tomo. Mati Anka. Oženjen nisam. 
Ne vjerujem u Boga. Socijalista sam. Inače se ne 
razumijem u politiku. Eto, to sam ja. A vi? 

Barković ga gledao kao u čudu. Svidjelo mu se, 
da mu je taj čovjek odmah otvorio dušu. Prviput 
se domislio tomu, da bi čovjek zapravo uvijek mo¬ 
rao tako sve o sebi reći kao ovaj. Jer, šta imaš od 
toga, ako ti netko kaže: Ja sam Ivan Mađarević 
ili Josip Obad . . . 

Sad bi on morao njemu reći sve o sebi. I rekao 
je otprilike: 

— Da, ja sam iz Bobote. Nemam nikoga svoga. 
Bio sam oženjen, sad sam udovac. Katkada vjeru¬ 
jem u Boga, a katkada mi se čini, da ne vjerujem. 
O politici nisam nikada još ni pomislio ništa. Ne 
znam ni što je socijalizam. Eto . . . 


Oni su se počeli slagati. Dakako, da se Petar 
Barković nije upuštao u razgovore, ali ih je trpio. 
Što više, čini se, da ih je i volio. Volio je, najme, 
slušati, kako ovaj drugi Barković, Janko Barko¬ 
vić, tobože s njim razgovara. 

Sjedili su u uredu tako, da su se morali okre¬ 
nuti, kad su se htjeli vidjeti. 

Jedared Janko reče: 

— Kiša .. . 

Obojica pogledaše kroz prozor. Napolju je 
uistinu padala kiša. I to je bio sav njihov razgovor 
toga dana. 

Drugom zgodom reče Janko: 

— Podne je . .. 

Petar pogleda na sat. Bilo je doista podne. Taj 
čovjek govori samo istinu, pomislio Petar, ustao, 
pružio Janku ruku i ode. 

Kad su opet jedared bili sami, reče Janko: 

— Svrbi me nos . . . 

Petar je šutio. Svrbi ga nos. Pa dobro. Neka ga 
svrbi. Zašto ne bi svrbio? 

— Svrbi me nos, — ponovio je Janko. — Jeste 
li čuli? 

— Ahm . . . odgovorio je Petar. 

— Ja ne znam, što je u tom — nastavljaše 
Janko, — kad nos svrbi. Čudno mi je i to, da mo¬ 
ram odmah rukom do nosa, pa se pogrepsti. Zašto 
čovjek ne dopušta, da ga svrbi? To bar nije bol 
A ipak se ne da podnijeti. Jeste li čuli? 

— Ahm . .. 

— Zašto mi ne bi uživali u svrbežu? Ili — slu¬ 
šajte, dragi kolega — još nešto. Vidite li, kako 
sunce ulazi kroz ovaj prozor. Gledajte ovamo, mo¬ 
lim vas. Vidite li ove zrake? Prebrojio bi ih. Eto, 
ima ih — ma upravo bih mogao reći, da ih ima 
jedno sto i pedeset do dvije stotine . .. Sad, kad 
bih ja jednu ulovio, pa kad bih je mogao svinuti, 
tako da ona mora u luku dalje putovati, onda bi 
je nakrenuo tako, da upravo na vas padne. 

Petar je dosad bio otkrenut od govornika. Sad 
se okrenuo k njemu i pogledao ga. 

— Da. Ja volim, da sunce pada na ljude. Ili — 
slušajte — zašto mi kažemo, da živimo. Zato, jer 
nismo umrli. Dobro. Ali i onaj, koji se nije nikada 
rodio, nije još nikada umro, pa ipak ne kažemo, 
da živi. A — to je zato, jer se nije rodio. Dakle mi 
živimo zato, jer nismo mrtvi. Ali tko nam jamči, 
da nema što treće? To je upravo tako kao da se 
kaže: Ja jesam magarac ili nisam. To nije istina, 
možda ima još nešto treće. Što ne? Tko može do¬ 
kazati, da na primjer vi niste vol ili da jeste? 

Petar je zažmirio, pogledao Janka i rekao: 

— Vi ste zanimljivi. . . 

I od toga časa ušutio je Janko. Dva su Barko- 
vića šutjela čitavo dopodne. Tek sutra ujutru čulo 
se opet: »Dobro jutro« . . . 

I opet su sjedjeli tiho i mirno gledajući u svoje 
spise. 

Petar Barković nije više mario za svoga sta¬ 
roga kolegu, koji je odsad bez riječi sjedio u jed¬ 
nome kutu, kao da ništa ne čuje. Sva je njegova 
pažnja bila upravljena na novoga kolegu. 

To je zaista zanimljiv čovjek! Čim se taj bavi! 
Kakve njega brige more! Mora da je ili veoma 
sretan, ili vanredno nesretan. 

— Slušajte, — reče mu on nakon jednoga sata. 
— Kako je ono sa zrakom svjetlosti? Ono je jako 
dobro, što ste govorili. . . 

— Koje? — upade spremno na razgovor Janko 
Barković. — A — ono o zraci? Zar ne, da je to 
poznato? — Zašto čovjek ne bi mogao previjati 
zraku? . . . Nego, čujte, poštovani kolega, da vas 
nešto pitam. 

— Molim . . . 

— Jeste li vi oženjeni? 

— Bio sam ... 

— A tako, oprostite . . . Nisam vas htio podsje¬ 
titi na .... Znam, da je to žalosno . . . Onda pu¬ 
stimo to. Ne ću više ni riječi. 

— Zašto? 

— Jer udovcu mora da je užasno . . . Pustimo 
to . .. 

Petar je Barković upravo ovaj čas osjetio, da 
mu je jako teško. Osjećao je on to često i prije, 
ali nikada tako jako. Ovaj mu je čovjek tek kazao, 
kako je to strašno. 

Ustao je sa svojega mjesta, izašao iz sobe i ondje 
na hodniku stao. 

Samo nekoliko časaka . . . 

Umrla je . . . Njegova dobra, lijepa, predobra 
Anđa! . . . Sad je sam . . . Ko prst. . . Što će sam 
bez ikoga, a pogotovu bez nje? . . . Kako je uvijek 
nastojala da mu ugodi! Pazila je na svaki njegav 
korak, čuvala ga, da se ne prehladi, da ostane 
zdrav . . . Ne, ne će on sada plakati... Ne će na 
to više ni misliti. . . Ide on natrag u sobu . . . Mo¬ 
gao bi inače još tkogod što opaziti. . . 

Povratio se u sobu. Sjeo za stol. Uzeo pero i 
stao pisati. 

Tako je prošlo pola sata i više. Onda je pogle¬ 
dao kroz prozor. Ondje se vedrilo. Bilo je prije 
mutno, sivo, olovno nebo. Sad se vedri. Jedna 
ptica, vrabac, što li je, preletio je ovuda. Otvara 
prozor. Gle — napolju jedan čovjek pjeva. Nešto 
radi i pjeva. Ima i sretnih ljudi. . . 


Za nekoliko se časaka okrenu Janko Barković 
k njemu: 

— Kolega! 

Petar je osjetio, da bi opet moglo biti zabavno, 
i pogođen tom veselom sluti, okrenu se k Janku 
i reče: 

— Izvolite ? . . . 

— Znate, što sam sada mislio? Kako to, da 
imamo zajedničko, isto ime, a nismo si rodjaci? 
Kako to? Znam, da to može biti, ali mi je taj slučaj 
ipak zagonetan . . . Zašto smo se sastali? Tko nas 
je sastavio ovdje? Rođaci nismo, a ipak smo ne¬ 
kako jednaki. Zar ne? Da li ti možda vas vrijeđa? 
To, što velim, da smo jednaki. . . Zar nismo zbilja 
jednaki? Mene dosad nije nitko htio slušati. Svi 
su mi govorili, da sam dosadan brbljavac ili sam 
luda, samo vi ste mi kazali, da sam zanimljiv . .. 

— Istina je. 

— Dakle? Ako je to istina, mora da je nešto 
čudno u tome. — Znate li, što ja mislim sada? 

Janko je žmirnuo očima i duboko gledao u Pe¬ 
tra. Čekao je. Petar je šutio. 

— Znate li? 

— Ne znam . . . 

— Nemojte se možda i vi smijati. Ja se nadam, 
da ja to vama, ali samo vama, smijem reći. 

— Dakle? 

— Ja mislim, da-Ne, ne usuđujem se . .. 

Janko pijunu nekuda u kut, okrenu se i htjede izići 
iz sobe. A Petar za njim. Dovukao ga natrag 

— Molim vas — uistinu ga je molio — dajte da 
čujem . . . 

— Ne, ne smijem. To je i za vas previše . . . pre¬ 
više ... ne znam, kako bih kazao- 

— Ništa za mene nije previše ... Ja mogu sve 
slušati. Nisam kornjača ili glista . . . 

I kad Janko nikako nije htio da kaže, što je mi¬ 
slio, kleknuo je Petar preda nj i zaklinjao ga. Tek 
onda se ovaj ganu. 

— Dobro, reče odrešito, ali ja ne ću biti kriv, 
ako me osudite, ili ako budete mislili, da sam 
stvoren drukčije nego drugi ljudi. Slušajte. Ja mi¬ 
slim, da nas dvojica nismo dvojica. 
Ja sam vi, a vi ste ja . .. 

Petar sakri iznenađenje. Ukipio se. Oho! Malo 
mu je to ipak čudno. Na to još nije nitko pomislio. 
Kakva je to ideja! 

— Da, — nastavljaše Janko, — mi smo jedan 
čovjek, samo, što ja ne vidim sebe nego vas, a vi 
sebe ne vidite, a mene vidite mjesto sebe ... Vje¬ 
rujte, da će to tako biti... To je, doduše, rijetka 
stvar, ali ovaj put je istinito. 

Petar razrogači oči. Ustane i pođe bliže 
k Janku. Stane preda nj i zagleda se u nj. 

— Slušajte, — reče, što ću vam ja na to odgo¬ 
voriti. 

Ali nije ništa odgovorio. Ni riječi. Predomislio 
se. Ne će on njemu ništa odgovoriti. Taj čovjek, 
doduše, zanimljivo govori, ali je čudak. Pravo su 
govorili, da je lud. Gle — i sada čeka odgovor. 
Nešto mu mora reći. 

— Drugi put ću vam reći, što sam htio. 

— Vidite, to sam očekivao. 

— Zašto? 

— Jer ne vjerujem, da biste tako brzo mogli 
odgovoriti na takvo pitanje. 

Petar je otišao od njega, sjeo k svome stolu i 
stao pisati. Čudan čovjek, otkuda mu samo takve 
misli? Gdje je to čuo ili naučio? Pisari obično ne 
dolaze do takvih misli. . . Možda je ipak bolestan? 
A možda ima i pravo. Možebiti, da je baš on pro¬ 
našao glavnu istinu . . . Bog bi znao. 

Prošlo je nekoliko dana bez razgovora. 

Onda se iznenada u Janka pojavi nova volja 

— Kolega! Znate li, da nema smisla živjeti? 
Nemojte misliti, da vam ja to govorim, jer sam 
možda doživio kakav događaj, koji bi me na to 
naveo. Ne, slučajno sam se toga sjetio. Život nema 
smisla. Jer, ako ja odbijem sve od sebe, što ne vri¬ 
jedi, ne preostaje ništa više. Ostaje samo još — 
malo volje za život. To je sve . . . 

— Kako to? 

— Tako . . . Izgubio sam sve, iako nisam imao 
ništa, ali ostalo mi je još malo volje, samo zato, 
da mogu to reći, da mi je nestalo svega . . . 

— To je dobro . . . vrlo dobro . . . reče Petar i 
ustade sa svoga mjesta. Stao pred Janka, da ga 
bolje vidi i izbliže čuje. 

— A ono, što sam rekao glede vaše pokojne 
žene, ono stoji. . . 

— 0 mojoj ženi? Ništa niste rekli. 

— Nisam? Slušajte. 

Tu se malo predomisli i ušuti. 

— Da, vi ste mi još dužni odgovor glede onoga... 

— Odmah, odmah, — prihvati Petar. Imate 
pravo. Ja sam vi, a vi ste ja. Ja sam se o tome 
osvjedočio. Ja sam sve izgubio, što sam sam . . . 
Sad je dosta iluzija. Meni se pričinja, da vas vidim 
i slušam, samo da sebe utješim, da nisam sam . . . 

— Izvrsno! . . . potvrđivao Janko. — A sad 
vam mogu reći i glede žene. Nemojte zamjeriti. 

— Molim, vi ste krasan čovjek. . . Rado vas 
slušam. 

— Dakle, to je ovako: Vi ste bili oženjeni? 

— Jesam. 


— Nije istina. Vi ste uvijek željeli nešto. Razu¬ 
mijete? Svaki čovjek nešto želi. Ima tako neka iz¬ 
vjesna želja, što je zovu nagon. Dakle vi ste nepre¬ 
stano željeli, i to se zove ljubav. Sad, ako ta želja 
dobije velik obujam, ako se pokaže kao gora, kao 
more, kao svemir, onda se pretvori u ženu. Eto — 
vi niste bili oženjeni, nego ste si umišljali, da ste 
oženjeni. Na taj ste način zadovoljili ovoj želji . . 

— Da. Dakle vas nema, žene nije bilo ... A vi 
sam ste ja. 

Razumijete li? 

— Tako je . . . Vjerujte mi, da je tako. Jer, kad 
tako ne bi bilo, čovjek bi se morao ubiti . . . 

Petar je buljio preda se. Nešto mu se smutilo u 
glavi. Otišao je od Janka. Stao pred svoj stol. 
Ogledao se opet prema Janku, nekako ga je čudno 
pogledao i opet pogledao prema prozoru. Ptica je 
opet proletjela ... I ova ptica mora da je samo 
jedna želja . . . Da, da . . . Ovaj radnik dolje još 
pjeva. Ta pjesma je samo želja, i on sam je jedna 
želja . . . Da, da . . . 

* 

Siroma je Petar Barković obolio. Bilo je to od¬ 
mah mjesec dana pošto se upoznao sa svojim »dru¬ 
gim ja« Jankom Barkovićem. 

Ležao je u krevetu. 

Na stoliću kraj kreveta imao je čašu vode, a u 
jednoj boci rakije. Nikada nije pio rakije, dok je 
bio zdrav. Sad se dao na rakiju. Nad njegovim je 
krevetom visjela slika njegova Janka. 

U sobu nije nikoga puštao. Ni liječnika. Nije to 
bila obična bolest. Nije ga ništa boljelo. Htjelo mu 
se ležati. Upravo tako: htjelo mu se ležati. A Jan¬ 
ko je dolazio k njemu svaki dan. 

Zajedno su pili rakiju. 

Janko jedared reče: 

— I to je jedna velika želja . . . Nismo mi pi¬ 
janci, nego samo tako želimo. To uopće nije rakija, 
to je samo želja . . . 

Jednoga dana oboli Petar ozbiljno. Prehladio se 
u krevetu. Upala pluća. 

Janko je otrčao po liječnika. 

Liječnik reče: 

— Nema spasa. Umrijet će. 

Janko reče Petru: 

— Spremi se na put. Liječnik reče, da ćeš umri¬ 
jeti. Ali ne boj se toga: to je obična stvar. Ljudi 
neprestano umiru, i onda im je najljepše. Života se 
boj, smrti nikada . . . 

— Ne bojim se: to je samo moja želja . . . 

I Petar Barković sklopi oči zauvijek. 

BRAK MALE RA 


ROMAN IZ OBIČNOG ŽIVOTA U VELIKO DOBA 


Napisao: SLAVKO JEŽIĆ 


Predsjedništvu 

Narodnog Vijeća Slovenaca, Hrvata i 


Srba. 


Zagreb. 

punomoći predsjedništva Narodnog 
Vijeća S. H. S. broj 53., od 4. stude- 
’noga 1918. poslan sam u Crni Lug 
(kotar Brezovica), da tamo ispitam 
stanje stvari o navodnoj pobuni seljaka te o gra¬ 
bežu i paležu u mjestu i općini Crni Lug, te da o 
tome podnesem izvještaj Narodnom Vijeću. 



U Zagrebu je bio prvih dana studenoga o. g. 
crnoluški načelnik g. Josip Lipovec te je obilazio 
oko civilnih i vojnih oblasti pripovijedajući uža¬ 
sne stvari o događajima u Crnome Lugu: sav Crni 
Lug da gori, po njemu i po šumama oko njega da 
se skiće banda od 180 oboružanih ljudi otprilike, 
sva inteligencija da je od njih odsuđena na smrt, 
on sam da je jedva utekao, pošto su ga prije već 
svrgnuli s načelničke časti, bilježnik da je zarob¬ 
ljenik mjesnog odbora Narodnog Vijeća, koji da 
i jest svemu zlu kriv, i t. d. 



SELCE 


Na brzojavnu molbu za pomoć sa strane općin¬ 
skog poglavarstva u Crnom Lugu bilo je tamo od¬ 
ređeno za azistenciju 20 momaka pod zapovjed¬ 
ništvom poručnika Mesarića od 53. p. p., no ona¬ 
kvim govorenjem isposlovao je g. Lipovec, da se 
azistencija povećala na preko 40 ljudi, a zapo¬ 
vjedništvo je bilo podijeljeno natporučniku Brin- 
disiju, koji da je stroži, jer je dvije godine po Srbiji 
hvatao komitadžije. S njima se dne 4. studenoga 
o. g. otputio g. Lipovec u Crni Lug, da pravi red 
i sud. 

Na sreću poveo je g. Lipovec dne 4. studenoga 
dopodne, kad je išao tražiti vojnu pomoć, sa so¬ 
bom u vojarnu i g. dra Kružića, kapelana i pred¬ 
sjednika mjesnog pododbora Narodnog Vijeća u 
Crnom Lugu, držeći valjda, da će mu molba imati 
više auktoriteta, ako je dvojica podupru. G. dr. 
Kružić, koji je dobro poznavao naprasitu i osjet¬ 


ljivu ćud g. Lipovca, nastojao je ublažiti njegov 
izvještaj, no kad mu to nije za rukom pošlo, oti¬ 
šao je sa mnom do zastupnika g. Stjepana Radića, 
te nam je njegovom intervencijom uspjelo dobiti 
od vojnog odsjeka Narodnog Vijeća priloženi (pod 
A) opoziv natporučnika Brindisija. No bojeći se, 
da bi g. Lipovec, koji je poznat kao opasan splet¬ 
kar, mogao i nakon toga rovati protiv odbora 
Narodnog Vijeća, a znajući, da je narod protiv 
njega vrlo ogorčen, razložio sam prilike u Crnom 
Lugu jednom članu predsjedništva Narodnog Vi¬ 
jeća S. H. S, koji mi je nato dostavio gore spome¬ 
nutu punomoć. 

Put do Crnog Luga nije baš bio ugodan, jer se 
po šumama uz prugu nalazilo još ostataka zele¬ 
nog kadra i različitih pljačkaša, koji su pucali na 
vlak, ali nikomu se od putnika ipak nije ništa 
dogodilo. 

Kad smo 5. studenoga oko podneva došli u 
Crni Lug, preuzeo je g. poručnik Mesarić zapo¬ 
vjedništvo nad pomoćnim četama te ih je odmah 
polovicu poslao kući, zajedno s natporučnikom 
Brindisijem i dvjema dodijeljenim im poručnicima. 
No već u to jedno popodne napravio je g. Lipovec 
s vojskom dosta zla. Još 4. studenoga uveče, kad 
je vojska s načelnikom prolazila mimo kuće se¬ 
ljaka Ivana Vršića, zaonda jednog od članova pod¬ 
odbora Narodnog Vijeća, koji je sudjelovao kod 
svrgnuća g. Lipovca s načelničke časti, odmah 
usput dao ga je g. Lipovec bolesna iz kreveta is¬ 
tjerati, uapsiti i baciti u zatvor. Sjutradan, dne 
5. ov. mj., popunio se je broj zatvorenih na 14, a 
gotovo svi uapšenici bili su osobni protivnici g. 
Lipovca. Jedan od tih uapšenika, kovač Karlo 
Pogonovski, navodno jeg. Lipovca udario no¬ 
gom odostraga, kad je izišao iz općine nakon 
svrgnuća. U iskazima nema za to sigurna svjedo¬ 
čanstva. Sada ga je iz osvete g. Lipovec dao na 
trgu pred krčmom išibati remenjem; nakon toga 
je morao Pogonovski Lipovca moliti javno za 
oproštenje i poljubiti mu pred svima ruku. Tu 
kaznu proglasio je natporučnik Brindisi u ime 
Narodnog Vijeća. I još su ljudima svašta 
kazivali i grozili im se, sve u ime Narodnog Vi¬ 
jeća, a u narodu je zavladalo silno ogorčenje, koje 
bi dovelo do nove bune, da se tako nastavilo. Bu¬ 
dući da se ljudima, uapšenima po nalogu načelni- 
kovu, nije moglo ništa stvarno imputirati, — is¬ 
kaz načelnika Lipovca sasvim je pristran i lažan 
—, to sam te ljude, sporazumno s mjesnim odbo¬ 
rom Narodnog Vijeća, pustio iz zatvora. 

Izvještaj g. Lipovca (prilog B) govori samo o 
njemu. Kako sam već spomenuo, taj gospodin 
preobučeni seljak, vrlo je naprasit, podmukao, 
osoban i osvetljiv, rado govori o svemu i uvijek 
se pravi važnim, pa je tim svojim darom govora 
i predobio prvi puta za svoj izbor općinski odbor, 
no onim ostalim svojstvima ubrzo se svima za¬ 
mjerio, a to tim više, što je postao i poslovođom 
općinske aprovizacije i tu postupao pristrano i 
nepravedno, upravo kako je sam htio. Razumljivo 
je, da je sve jedva čekalo zgodan čas, da ga se 
riješi. Kad su ljudi dočuli za događaje od 19. li¬ 
stopada 1918., interpretirali su novu slobodu 
tako, da i oni imadu pravo svrgnuti svoga tlači- 
telja. Iz izvještaja općinskog bilježnika g. Franka 
(pod C) vidi se, da je to svrgnuće išlo malo burno, 
ali i on i drugi svjedoci ističu, da se načelnika 
nitko nije ni dotaknuo, i ako je od nekih ekstrem¬ 
nih elemenata bilo predloženo, da mjesni živoder 
vodi načelnika na brnjici preko sela — što je da¬ 
kako ogromna većina smjesta otklonila. Prema 


tomu je posve tendenciozan i djelomično sasvim 
lažan izvještaj g. Lipovca (pod B), a naročito tvrd¬ 
nja, da su mu kuću opljačkali. Da se vidi, što je 
narod imao protiv načelnika, zabilježio sam (u 
prilogu E) par slučajeva utvrđenih po svjedocima, 
koji slučajevi nisu ni najteži ni najgori. Tu se vidi, 
kako je g. Lipovac primao mito, nepošteno gospo¬ 
dario s javnim dobrom, surovo postupao s lju¬ 
dima i t. d. 

Ističem, da ni odbornici općinski ni oni Narod¬ 
nog Vijeća ne zahtjevaju istrage pro¬ 
tiv g. Lipovca, s motivacijom, da su se oni 
samo željeli riješiti svoga krvopije, ali da njegove 
krvi nijesu željni. 

Drugi dan iza moga dolaska nestalo je g. Li¬ 
povca iz Crnog Luga, te par dana nije u nj dola¬ 
zio, pokušavši da ruje i spletkari protiv mene, ali 
nigdje nije našao odziva. 

Kad je konačno uvidio, da njegove spletke ne 
uspijevaju, došao je dne 9. studenoga u općinski 
ured, gdje potpisao zahvalnicu na službi (prilo- 
loženu pod D). Sada vodi privremenu upravu op¬ 
ćine bilježnik g. Petar Frank. 

Posve zasebna je stvar pljačkanje dućana gg. 
Konig i Licht. S načelničkom aferom ima samo to 
zajedničko, da se i tamo u masi nalazilo i takovih 
elemenata, koji idu za pljačkanjem, no ti su bili 
u pozadini, dok su kod pljačkanja oni preuzeli 
vodstvo. Dne 30. listopada uvečer provalila je 
najprije jedna banda pljačkaša k gospođi Konig 
— muž joj je bio još u vojništvu —, a sjutradan 
je nastavila pljačkanje i masa. Seljani, koji su 
sjutradan zavedeni po kolovođama nahrupili u 
dućan, u većini su mirni i pošteni ljudi, koji se 
nijesu bili kadri oprijeti napasti i prirođenoj lako¬ 
mosti. I sama gđa Konig iskazuje, da su grabili 
samo stvari, a da je za novac nijesu pitali i nijesu 
joj se prijetili životu. Iza bijega gđe Konig pre¬ 
tvorilo se pljačkanje u strašni vandalizam, jer su 
ljudi uništili sve, što nijesu mogli ponijeti. Tako 
su porazbijali stakla i zrcala, sasjekli stolove, or¬ 
mare i vrata, razrušili peć, mramorne ploče sjeki¬ 
rama porazbijali i t. d. Kad su ljudi vidjeli, da im 
se nitko ne odupire — oružnički stražmeštar Mi- 
loradović iskazuje, da se osjećao nemoćnim, a to 
je u toliko i istina, što su mu, kako čujem, ustaše 
u istinu bili slabi i bolježljivi ljudi — onda su se 
bacili i na Lichta, a govorilo se, da će i na pecaru, 
općinu i druguda. Čim je dulje pljačkanje nesme¬ 
tano trajalo, tim je ljude sve veća mahnitost obu¬ 
zimala. Ono nešto razumnih pojedinaca nije masa 
htjela ni slušati, te bi bilo lako došlo do paleža i 
još većeg zla, da nije podveče dne 31. listopada 
o. g. iznenada došao iz Zagreba automobilom po- 

ručnik Mijo Licht s bratom Egonom i još četvero 
ljudi, pa se pucnjavom i udarcima oborili na pljač¬ 
kaše, kojih je bilo više stotina. Ovi su se slabo 
opirali, jer u koliko su i bili oboružani, imali su 
većinom samo noževe i tek po koju pušku. Kod 
pucnjave nastradalo je troje pljačkaša životom, 
dok su se ostali u silnom strahu razbježali, vičući, 
da su došli Englezi i slično. Po iskazu većine inte¬ 
ligencije g. poručnik Licht je spasao Crni Lug. U 
jutro je otišao g. Licht sa svojim ljudima u Za¬ 
greb, a oružnički stražmeštar g. Miloradović 
ustrojio je narodnu gardu, koja je održala red. 

Još prije svoga dolaska dao je ustrijeliti seljaka 
Imbru Malina poručnik Ivačić, dodijeljen na azi- 
stenciju u Brezovicu. To je silno djelovalo na 
ljude, koji su bili vrlo uzrujani, ali su se nakon 
moga dolaska umirili. Svi se kaju i stide toga, što 
su učinili. Sad je Crni Lug posve miran, ljudi do¬ 
nose djelomice stvari natrag, a djelomice vode 
potragu vojnici po selima. 

Sada je osnovana narodna straža u Crnom 
Lugu, koja broji oko 40 ljudi, većinom vojnih ob- 
vezanika iz crnoluške općine. Većina ih je ušla u 
narodnu stražu samo zato, da ne moraju pridoći 
k vojsci. Ima među njima i nešto sumnjivih ele¬ 
menata. No općina i mjesni odbor Narodnog Vi¬ 
jeća drže, da bi oni i nešto momčadi g. poručnika 
Lichta bili kadri uzdržati mir i red. 

Ja sam ispitao sve činjenice, što mi se činilo 
važnijim, stavio sam u zapisnike, koje prilažem; 
načelnikovu sam stvar uredio tako, da se on za¬ 
hvalio, a osim toga sam umirio narod i upućivao 
ga o njegovim dužnostima. Radio sam u spora¬ 
zumu s mjesnim odborom Narodnog Vijeća, kojega 
popis prilažem i molim u njegovo ime, da mu se 
dadu dalje upute za rad. Konačno sam u nedjelju, 
dne 10. studenoga, držao iza mise sastanak, gdje 
sam narodu rastumačio novo stanje u državi, upu¬ 
tio ga, šta da radi i kako da se vlada. Ljudi su se 
primirili i nastavili su svoj posao i normalni život 
od prije. 

Ja sam se trsio, da što istinitije stvar ispitam, 
te da što bolje i što točnije udovoljim željama na¬ 
roda, a i predsjedništva Narodnog Vijeća S. H. S , 
koje molim i t. d. 

U Zagrebu, dne 11. studenoga 1918. 


18. 

LJUBAV 


Ne vjeruj, ako ti velim, 
da mi je svejedno, 
voliš li me, srećo moja — 
da mi nije stalo 
do pogleda toplog, 
do srdačne riječi, 
niti da me pogladi 
katkad meka ruka tvoja. 

Ne vjeruj, jer ne znaš, 
da plave oči tvoje, 
ko dvije zvijezde jasne, 
ko ljubavna sanja su krasne: 

Al* ipak — 

Kada zaronim u njih, 
te oči, što ljubav su sama, 
neprodirna za me su tama: 
što se iza njih krije, 
što li u bezdnu tom stoji? 
Život i ljubav i sreća 
i sunce i cjelovi tvoji? 

II' samilost — pa ništa više — 
ljubavi osuda smrtna? 

Ili je možda tek igra 
s ludim, zanosnim srcem, 
što su ga slomile boli, 
jer srećom se igralo svojom, 
i videć' te divnu i milu 
želi, da svu mu ti pustoš 
nadomjestiš ljubavlju tvojom? 

Ne vjeruj, ako ti velim; 

Sve sam, sve sam ti reko! 


Istina još je uvijek 
od toga predaleko; 
sve kad bih i htio 
iskreno otkrit’ se tebi, 
reći ti znao ne bih, 
što sam u srcu skrio: 
sve patnje i slasti, 
svu čežnju i ljubav 
neizmjernu, silnu, 
veliku ljubav, 
gdje šutnja je govor, 
gdje pogled je priča, 
stisak ruke sreća, 
svaki dašak ljubav, 
svaka miso ljubav, 
svaka želja ljubav, 
sve, sve samo ljubav 
velika, najveća. 

Ne vjeruj, da bih znao 
reći, što duša mi ćuti, 
samo srce, što ljubi, 
može da to nasluti — 
ali sve i bez riječi 
vjeruj u ljubav moju, 
koja je u svakom nervu, 
u svakoj žilici titra, 
koja je iskrena, vjerna, 
beskrajna, neizmjerna, 
koja je sva samo tvoja, 
jedina ljubavi moja! 

25. XI. 1918. 


19. 

CAPRICE 

Još je za carstva priča išao mladi princ, 
s cipelicom je zlatnom iskao ljubu svoju, 
djevicu, po svem carstvu, koja bi imala 
nožicu sitnu ko tvoju. 

Princ je našao svoju malenu Cendrillon — 
odonda već su prošla ljeta, nema im broja, 
nikad se nije više po svem našla svijetu 
nožica sitna ko tvoja. 

Tiho ko ljubavnik noćni, k zlatu što tajom se krade, 
ponosno poput junaka, što pobjedu nosi iz boja, 
tapka ko muzike ritam, kano marche nuptiale, 
sitna nožica tvoja. 

Tako je sitna, laka, jedva se dotiče tla! 

Ipak čudo to malo bilo je nesreća moja — 

pregazila mi srce ta mala, okrutna, 

sitna nožica tvoja. 29. XI. 1918. 

(Nastavit će se). 


PUTI 

VETI iz jalšah se trusiju, 

Padaju mehki po licu, 

Travnik beli se od rožicah, 

Potok blisiče čez kmicu. 


Puti se vsikam rashajaju, 

V sela i lug i mekote, 

Vsaki je drugam odpravil se, 

— Bu li koj išel i po te? 

Dragutin M. Domjanić 

STARA PRIČA 


D ALEKO među brdima 
U šumi crnih borova 
Zeleni se sred ponikve, 

Što stijene ju okružuju 
Od bijelog mramor-kamena 
Duboko, tiho jezero. 

Po tamnom vode zrcalu 
Prebijeli plove lopoči, 

A obale obrubile 

Tisuće snježnih ljiljana. 

Ja znadem priču prastaru 
0 mladoj, divnoj kraljici, 

Što ponosna je vladala 
Nad pukom sretnim, slobodnim 
I zemljom slavnom, junačkom. . ., 
Kraljicu mnogi prosili: 

Vladari, bani, knezovi, 

Silna joj blaga nudili, 

Carstva pred noge stavljali. 

Ona ih redom odbila, 

Jer htjela bit je slobodna 
Vladarica svog naroda, 

I samo za njeg živjeti. 

Svi prosci se pokoriše 
Odlučnoj volji kraljice. 

Tek jedan vladar oholi 
Duboko se uvrijedio 
I ponosnoj se kraljici 
Osvetiti odlučio. 

I jedne noći olujne, 

Kad gromovi su tutnjili 
I strijele strašno treskale, 

A vihor grozno bučao, 

Tiho se četa prikrala 
Plaćenih crnih robova, 

Da otmu mladu kraljicu .... 

Al’ straža ih je spazila 
U jarkom munja bjleskanju, 

Na oružje je skočila 


I napadače odbila. 

Kraljica borbu gledala 
S visokog kule prozora, 
Svoje junake hrabrila, 

Boga za pomoć molila . . . 

Kada se borba svršila 
I vođa straže pošao 
U dvor da javi pobjedu, 
Vladaocu je našao 
Na sagu podno prozora 
Sa smrtonosnom strjelicom 
U djevičanskim grudima. 

Po snježnoj svili odjeće 
Rumena krv provirala, 

Iz srca, koje prestalo 
Za uvijeke je kucati. 

Mladi se vitez zgrozio 
Na pogled žrtve nevine, 
Blještavi mač je slomio 
S jada i boli velike. 

Tad pao je na koljena 
I dugo, dugo plakao 
Kraj mrtve svoje kraljice, 
Koju je žarko ljubio 
Dubokom, tajnom ljubavi. . . 

A kasnije sred gromova 
I usred noći olujne 
Čuli su mrki oblaci 
Viteza tešku zakletvu, 
Kojom se mrtvoj vjerio: 

Da će joj odar stražiti 
Na nedohvatu ljudima, 

Nebu i paklu usprkos 
Do samog dana sudnjega . . . 
Nebo, munje i gromove, 
Vihor i tmaste oblake 
Svjedocima je pozvao 
Svečane svoje zakletve. 


I munje su zabljeskale 
I gromovi zatutnjili 
I vihor zaurlikao: 

U urnebesu strašnomu 
Kletvu nebo potvrdilo. 

Oblak je crni zavio 
Dvorove gustom koprenom, 

A iz te tame čula se 
Lomljava strašnog potresa . . . 

A kad je gora svitala, 

Svega je čudom nestalo: 

I dvorova i vrtova, 

I kraljice i viteza . .. 

Daleko među brdima 
U šumi crnih borova 
Zeleni se sred ponikve, 

Što stijene ju okružuju 
Od bijelog mramor-kamena 
Duboko, tiho jezero. 

Po tamnom vode zrcalu 
Prebijeli plove lopoči, 

A obale obrubile 
Tisuće snježnih ljiljana. 

Za noći, kažu, proljetnih, 

Kad mjesečina puna sja, 

Vidi se nasred jezera 
Na otočiću prekritom 
Bezbrojem ruža rumenih 
U blijedoj mliječnoj svjetlosti 
Prekrasni odar stakleni. 

Uz odar taj nepomičan 
Vitez u sjajnom oružju 
Straži nad mrtvom kraljicom, 
Koju je žarko ljubio 
Dubokom, tajnom ljubavi. . . 

To vam je priča prastara 
0 mladoj, divnoj kraljici, 

Što ponosna je vladala 

Nad pukom sretnim, slobodnim 

I zemljom slavnom, junačkom . . . 

Gjuro Kumičić. 


NOĆ 


N OĆ silazi s visa 
Sa vedrih visina 
Prati je mir blagi i meka tišina, 

A zvijezde joj kažu 

Rikard Katalinić-Jeretov 


Sve staze i pute, 

Kud se ona šulja, 

Da u san uljulja 

Sve čovječje boli i sve patnje ljute. 

MARIJA MAGDALENA 


DRAMA U TRI ČINA S EPILOGOM 
Napisao FRAN GALOVIĆ 


EPILOG. 

VRT JOSIPA IZ ARIMATEJE. 

Još nije zarudjela zora. Samo se tanki tračak dana stao 
između granja provlačiti, da obasja onu česmu u grmlju, 
par mramornih klupa i onu pećinu tamo, gdje se i u mraku 
bijeli ulaz u grobnu spilju. Sve je puno cvijeća, paoma i 
kedrovih stabala, masline miruju u jutarnjoj tišini, samo ona 
voda, što pada po lišću i po travi, muti zaspali mir. Neko¬ 
liko stepenica u dnu otkriva nam daljinu procvaloga vrta, 
što nestaje u tamnome zelenilu bujnoga stabalja. 


Još nema zore, ali će domala planuti u vječitoj i bez- 
mjernoj ljepoti! 

Marija Magdalena, Marija-Jakovljeva i Salome dolaze 
s desna noseći posude s mirisima. 

Marija Jakovljeva: 

(pogledavši prema grobu): 

Stražara danas nije . . . 

Salome: 

To je čudno! — 

Još nema sunca! . . . 



BAKARAC 


Marija Jakovljeva: 

Tko će nam odvalit 
Od grobnih vrata kamen? 

Salome : 

Da je pošo 

Od muških tkogod s nama! 

Marija Jakovljeva: 

(spusti posudu na tle): 

Čekat ćemo! 

Kad plane zora, netko će nam doći . . . 
Salome: 

(isto tako): 

Svi muški nekud nestadoše sada, 

Tek mi smo kraj njeg same ostale 
I gledamo svršetak . . . 

Marija Magdalena: 

(promatrala je dosada nepomično grob, ali na zvuk Salo- 
mina glasa nenadano se prene i okrene se k njoj): 


Tko to veli? — 

Svršetak? — Čega? — Ja ga ne vidjeh! 
Ja poznam samo sunca vječni trak, 

U ovoj tami što je drhtao 
I dolazio k meni! . . . 

Marija Jakovljeva: 

I ti misliš, 

Da ono, što je pred smrt zborio, 

Da odista će — ? 

Salome: 

(tiho): 

Treći dan je danas! 

Marija Magdalena: 

(čvrsto): 

Da! Treći dan! — I danas ćete vidjet 
Sve ono, što nam dočekati valja, 

I što je nama pripravio on! . . . 

Ko divni glas i jeka sa neba 
Objavit će se riječ istine! . . . 

Marija Jakovljeva: 

Ja vjerujem u riječi njegove 
I u sve ono, što sam vidjela, 

A1 kad se jada ovog spomenem, 

Što nad glave se naše spustio, 

Tad slutim zlo . . . 

Salome : 

Osudiše ga, eto, 
I ubiše ... a treći dan je već . . . 

Marija Magdalena 

(jasnim glasom): 

A zašto po svoj zemlji tama bi 
Od šestog pa do devetoga sata, 

I zašto li se zavjes božjeg hrama, 

Od kraja gornjeg pa do donjega, 

U jedan mah na dvoje razdrije? 

Iz grobova su mrtvi ustali 

Ko na dan strašnog suda! —Niste li 

Sve ovo možda vidjele ko i ja? 

Ta, stajale smo sve na Golgoti! 

Marija Jakovljeva: 

Svih muka strava, pečal bolova 
Zamutio nam pogled, smeo mozak 
I ne vidimo pravo . . . 

Salome : 

Ne možemo! 

Marija Magdalena: 

Vi nestalne ste ko i onaj puk, 

Što u grad ga je vodio sa slavom 
I s palmama i klicanjem i cviećem, 

Da onda poslie divlje zavapi 
Pred sudijama: »da se razapne!« 

(Zadrhtala je.) 

Još sad im gledam zapjenjena usta, 

Krv očiju i uzdignute piesti, 

Ko da je vihor duše njihove 
U mahnit vrtlog bijesno zanio! — 

A u tom jatu bilo je i onih, 

Na koje pade milost Njegova! 

Marija Jakovljeva: 

I zato, vidiš, bojim se . . . 

Salome: 

Svi kažu, 

Da više ne će biti ničega; 

Zaludu da su naša nadanja, 

I naše slutnje da su pale u noć! . . . 

Marija Magdalena: 

Tko veli ovo? 

Salome : 

Svi. I učenici. 


Marija Magdalena: 

(gorkim smiješkom): 

I učenici! — Da. I oni vele. — 

Među njima se našo izdajnik, 

Za šaku srebra što ga sramno proda 
I što mu tako plati ljubav svu. 

Zatajio ga drugi, odoše 

Svi ostali, i samo jedan s nama. 

Pod mračnim krstom stajaše, dok On 
Ispustio je dušu. — Sada nema 
Ni njega ovdje. 

Marija Magdalena: 

I on možda čeka, 

Da vidi sjaj i svietlo obećanje! 

Marija Magdalena: 

Svi čekaju, da vide! — Jerusalem 
Navalio je na se teški grijeh, 

Jer ubio je cara judejskoga — 

I više nego cara! Gledao je, 

Pa ipak nije ništa vidio, 

I udilj čeka . . . Čekaju i oni, 

Što svuda s njime iđahu. — To boli 
Ko teška rana; pali kao oganj! 

(Kratka stanka.) 

Salome: 

Da amo dođu sveštenici sada 
I da nas vide? . . . 

Marija Magdalena: 

Neka dođu! Evo! 

Ja ne ću otud nikamo, jer znam, 

Da mora doći ono, što je reko! . . . 

Još jednoć samo vidjet mi ga valja, 

Jer onda, kad je bio došao 
U moju kuću, nisam pravo mogla 
Da spoznam sve, a niti poslije 
Pred Simonovim domom, kadno padoh 
Do njegovih nogu . . . Moram čuti 
Još jednu riječ . . . 

(Zadršće i ušuti.) 

Salome: 

Sva si blieda . . . Što je? . . . 
(Uhvati je za ruku.) 

Marija Magdalena: 

(tihim, reskim šaptom, kao da se boji izustiti ono, što se 
iznenada zatalasalo u njoj): 

Unutra ... tuj . . . u mojim grudima 
Još uviek stari plamen strasti gori 
I ne će da se utrne i zgasne. 

Ja sveudilj ga želim sništiti, 

Zaboraviti želim, — al ne mogu. 

Sve veći žar i sve krvaviji 
Obuzimlje mi tielo čitavo, 

Ko da me oblak ruža prekriva, 

A otrov slatkih mirisa me zove 
U vrtlog starih milovanja ! . . . 

(Naglo ispruži ruke, kanda se želi obraniti od toga.) 

Ne! 

Ja ne smijem ... ja više ne smijem ! . . . 
Stanka.) 

I zatvorim li oči, uviek vidim 
Pred sobom ono divno, bliedo tielo, 

Što ležalo je tuj u mojem krilu 
Nepomično ko cvijet srebrni !. . . 

Cjelivah čelo njegovo i oči, 

A svaki cjelov sažgao mi usne 
Ko sunca divljeg plamen podnevni, 

I što ga više ljubljah, čeznuh više 
Za onim bliedim, mrtvim usnama ! ... 

(Promuklim šaptom.) 

To sve je grijeh, ali ja ne mogu 
Da izađem iz vira ovoga, 

Što sputao mi tielo čitavo, 

I ne znam, što ću . . . 

S a 1 o m e : 

Moli !... 

Marija Magdalena: 

Ah! I onda . . . 

I onda vidim samo ovaj vrt 
I tamo grob u cvijeću i kamenu 
I koprenu, pod kojom leži on, 

A nard i mirha sveđ me zanose 


U čudan kraj ... i on me tamo čeka 
U bielom ruhu, sjajan kao sunce! 

(Zagledala se u visine.) 

(Grimiz jutra silazi tiho između granja s daškom povjetarca.) 

S a 1 o m e : 

(nakon kratke šutnje): 

Sad valjalo bi, da ga pomažemo, 

Dok nema nikog . . . 

Marija Magdalena: 

(u nekom raskošnom strahu, koji bljesne samo jedan tren): 

Da ga opet vidim! 

Marija Jako vije va : 

A tko će kamen — 

Marija Magdalena: 

(velikim mirom): 

Evo ja ću — 

(Uniđe u grobnicu. Čuje se njezin nenadani krik.) 

Ah! ... 

S a 1 o m e : 

(Uhvati se za Mariju Jakovljevu): 

Čuj! Vapaj ! . . . 

Marija Jakovlje va: 

(pođe prema grobnici): 

Što je? 

Salome: 

(u velikom strahu): 

Slušaj! 

(Svršit će se.) 


RATNI DOJMOVI 

Napisao VIKTOR KRALJ 


III. 

SIROTE. 

KO nije barem kadgod požalio voj¬ 
nika: bilo kad je opraštajući se sa 
svojim milim i dragim odlazio u boj, 
da se možda nikad više ne vrati; bilo 
kad ga je zadesila kakva nesreća u porodici, dok 
je on sam stradao na fronti; bilo kad se vratio osa¬ 
kaćen ili bio zarobljen? Tko ga nije tada požalio?! 
— I doista s punim pravom. 

Rat često stavlja na čovjeka ratnika — ratnik 
je onaj vojnik, koji stoji u neposrednoj blizini ne¬ 
prijateljskoj gledajući smrti doista u oči, a nipošto 
onaj, koji obavlja bilo kakovu funkciju, koja stoji 
tek u svezi s događajima u prednjoj liniji — upravo 
nevjerojatne zahtjeve. On traži prije svega život, 
ako se uopće smije ustvrditi, da je to najveća žrtva, 


koju čovjek može da doprinese, budući da ne će 
biti baš teško odgovoriti na pitanje: što je gore, iz¬ 
gubiti život ili ostati bez nogu ili ruku; ili što 
je gore, izgubiti život ili ostati bez obih ruku 
i očiju u isto vrijeme; ili što je gore, izgubiti život 
ili ostati uzet na čitavom tijelu? Primjeri su istiniti! 

— Dakle što je gore, umrijeti i ne znati ništa više 
ni za nevolju ni za poniženje, ili ostati na životu i 
biti na užasan teret prije svega sebi, a onda svojoj 
okolici, nerijetko ponižen i prezren? Što je gore?! 

— Imade doista većih žrtava, koje ratnik treba da 
doprinese u ratu, već što je gubitak života. 

Ličanin neki, koji je na vlastitim kolima vozio 
živež u postav, upitan, kako mu je, odgovori: »Eto, 
najmilo nas kao stoku«. Ovako mogaše odgovoriti 
samo čovjek sa sela, čovjek iz prirode, čiji razum 
još nije natrunjen idejama i nazorima, kakvi mogu 
nastati samo u glavama ljudi taštih, nezasitnih i lu- 

kavih. Da, najmilo ih kao stoku-U ratu se 

naime nikad ne pita za svrhu rada i da li uspjeh od¬ 
govara uloženom trudu, tamo se tek radi, naporno 
i vječno radi. Za izgubljenu radnu snagu nitko se 
ni ne brine, jer te imade u ratu dosta a ni skupa nije. 
Uopće se tamo ne vodi računa o stvarima, koje u 
običnom mirnom životu igraju važnu ulogu, tamo 
se tek radi, često slijepo radi i — šuti. — »Najmilo 
nas kao stoku.« 

Može li tkogad zamisliti naporniji rad od 
kopanja jarka i uopće rad, koji je skopčan s grad¬ 
njom postava?! Tu se ne pita, da li si gladan ili si 
šuštao od silnih marševa, pa ti treba okrepe i sna, 
ili dokada ćeš ovaj ili onaj posao svršiti i dali si 
ga uopće kadar svršiti. Ništa se tu ne pita, tek se 
nalaže: jarak imade biti gotov do večeri, do po¬ 
noći, do zore ... A ti, gladan i umoran, de kopaj 
te kopaj, jer je zapovijed takva i jer se nadaš, da 
će ti jarak sačuvati život. Ili gdje su drugi slični na¬ 
porni poslovi, kao što je izbacivanje snijega, dok 
ga vjetar neprestano nanosi zatrpavajući njime 
jarke i rovove; gdje teška vojna služba, bilo na 
poljskoj straži, bilo na patruli, bilo u postavu, noć 
i dan u vječnoj pogibli, da i ne spomenemo drugih 
tegoba, kao što je nečistoća, slabo odijelo, loša 
hrana i nipošto ne među posljednjim teška briga 
zbog žene, djece, roditelja — gdje je sve to?! — 
»Najmilo nas kao stoku« — rekao je onaj ličanin. 
Ta kakva stoka?! Zar nije neisporedivo teže rat¬ 
niku već najmljenoj stoci? Premda i ona doprinosi 
mnogu tešku žrtvu ostvarenju njoj posve nepristu¬ 
pačnih ljudskih ideja — kao na primjer ratni konji, 
koji su radi loše hrane (omorikove grančice) gomi¬ 
lama pogibali u zimi godine šesnaeste —, ipak ona 
ni izdaleka tako ne osjeća kao čovjek, koji znade, 
da je sada živ, a za čas, dva, može biti iznakažen 
na najstrašniji način ili mrtav? Ne, čovjek ratnik, 
reći će mnogi, ne može se ni s kim isporediti, ba¬ 
rem ne s primjerom iz svagdanjeg života, a ponaj- 
manje s nerazumnom stokom, koja daleko manje 
pati od razumna čovjeka. 

Pa ipak imade nevolje, s kojom se patnje rat¬ 
ničke mogu isporediti. Što više, imade nevolje i 
jada, pred kojima patnje ratnika na fronti upravo 
iščezavaju. To su patnje nejakih — patnje žena, 
djece i staraca. Kudgod prolažaše vojska, bilo naša 
bilo ruska, svuda stradavahu žitelji. Gdjegod bi se 
vojska na dulje vrijeme zaustavila, tamo bi kopa¬ 
jući jarke, postavljajući zapreke, koseći usjeve 
radi vidika, rušeći drveće uništavala oranice, li¬ 
vade, šume, rušila bi kuće radi građe ili bi ih palila 
i opet radi vidika itd. Ako bi pak ostala preko pro¬ 
ljeća na takvom mjestu, onda bi čitava nepre¬ 


gledna polja ostala neobrađena i pusta. Dakako da 
bi često upravo nenadoknadivu štetu pretrpjeli ne¬ 
sretni žitelji onih krajeva. Tako su na primjer samo 
na liniji između Dobre Noći i Bohorodčana, kojom 
je prolazila naša brigada nakon prodora u ratnoj 
godini 1916., stradala tri veća mjesta: Gvozdjec, 
Majdan i Bednarovka. No najgore od sviju pa i od 
same Dobre Noći prošao je gradić Bohorodčani sa 
istoimenim selom na rječici i Bistrici Solotvinskoj, 
šesnaest kilometara južno od Stanislavova, 

Upravo je izlazilo sunce, kad smo nakon poraza 
kod Bednarovke stigli preko Podlipna u Bohorod- 
čane. Mjesto se zapravo sastoji iz dva dijela, iz 
Starih i Novih Bohorodčana, iz sela i gradića. Je¬ 
dva će se u Galiciji naći miliji kraj od ovoga. Na 
krajnjim obroncima sjevernih Karpata na istočnom 
rubu beskrajne šume bohorodčanske, stanuju pi¬ 
tomi i dobroćudni maloruski Huculi, koji su po¬ 
znati i radi svoje starine u povijesti galicijskih Ma- 
lorusa, kao i radi lijepih ručnih radova, kojima se 
tamo bavi i muško i žensko. Kuće bohorodčanske, 
koje sačinjavahu selo Stare Bohorodčane, bijahu 
dobrom većinom građene od drveta, velike i čvr¬ 
ste, a stajahu porazdaleko jedna od druge, budući 
da je svaka imala svoje dvorište s voćnjakom i vr- 
tićem. Voćke bijahu te godine upravo krcate plo¬ 
dom. Čitavo selo bilo je tako reći prekriljeno kroš¬ 
njama prastarih kestena, hrastova i akacija, tako 
te je tek tu i tamo provirivao po koji krov ili zabat, 
dok su dvije crkvice, također od drveta, sa svojim 
zlatnim krstićima jedva nadvisivale vrhunce lisna¬ 
tih orijaša. Idući cestom mogao si lijevo i desno vi¬ 
djeti, kako iz različitih zakutića proviruje šaroliko 
cvijeće, što ti davaše naslućivati, da taj pitomi i 
dobroćudni narodić nije samo radin i pošten, već 
da imade i smisla za sve, što je lijepo i ugodno. 

Ovdje se dakle zaustavismo. Odložismo puške i 
sve, što nas je opterećivalo. Mnogi skinuše cipele, 
da rashlade ugrijane noge u rosnoj travi, drugi opet 
padoše do bunara, da se nakon duga vremena opet 
jednom umiju i napiju svježe vode, no najviše bi¬ 
jaše ih zaposleno sa ženama i djevojkama, koje još 
pospane i neuređene istrčaše pred kuće nuđajući 
na prodaju sira, mlijeka i hljeba. Stariji ljudi pri- 
dolažahu k vojnicima, ne bi li štogod saznali o na¬ 
šem uzmaku. Čuvši pak, da ćemo ovdje ostati i 
ukopati se, zaprepastiše se, jer su već od prošle 
godine znali, što to znači. Ali da će naše ukopa¬ 
vanje imati tako nedoglednih posljedica, koje su 
se još isto veče zbile, toga nitko od nas ni slutiti 
nije mogao, ni od nas ni od njih. 

Djeca od najmanjega do najvećega stajahu u sku¬ 
pinama šapćući između sebe štogod te obazirući se 

plaho promatrahu u piramide složene tu i tamo već 
zarđale puške. 

Sunce se već znatno bilo uzdiglo i stalo pripi- 
cati. Znatiželjni svijet bio se već odavna razišao za 
svojim poslom, samo djeca stajahu još uvijek u 
skupinama zvjerkajući sad ovamo sad onamo. Mi 
smo međutim dobili tačne zapovijedi i upute, što 
i kako ćemo zaposjesti, i čekasmo nestrpljivo, da 
što prije odemo na određena nam mjesta, gdje 
ćemo se moći onako na »domaću« udesiti... 

Naša satnija već je odavna bila zaposjela svoj 
odsjek i za nuždu iskopala pola metra dubok ja¬ 


rak, koji se dakako imao još produbiti i proširiti. 
Momci počivahu ležeći i sjedeći raštrkani po svje¬ 
žoj djetelini i razgovarahu. Svaki od njih bijaše za¬ 
poslen bilo kakvom sitnicom, jer svaki i najmanji 
odmor trebalo je iskoristiti za svoju vlastitu po¬ 
trebu: bilo za brijanje ili šišanje, bilo da štogod za- 
krpiš ili pričvrstiš, da opereš jedinu košulju, da se 
očistiš od gamadi, ili da napišeš pisamce, bilo za 
sebe ili za drugoga itd., itd. 

— Uh.,. kolika je ova! Mogla bi kola vući, — 
čuo se prigušeni glas momka, koji je turnuvši glavu 
«i košulju nešto tražio. 



HRELJIN 


— Ti si, čini mi se, najušljiviji u čitavom bata¬ 
ljunu. Vazda nekog vraga tražiš, — oglasi se drugi. 
— Eto, vole me radi moje slatke krvi, — opet 

će onaj. — A i cure mene vole- 

_Pogotovu ovako ušljivoga, — umiješa se treći, 

koji bijaše zaposlen pisanjem lista, što mu ga je ka¬ 
zivao u pero nepismeni drug njegov. 

... i da ću mu razbiti glavu, kad se vratim, — 
govoraše nepismeni vojnik, — jer Ivka se meni 
obećala. A ja sam carski čovjek, a on je nitkov . . . 
— Polaganije! — upadne mu pisar. 

—Eh, žuri se, da mu ne otmu cure. 

— Ti, jezik za zube! Jedva si došao na frontu, 
a već misliš, da ti je slobodno sa starijima se ina¬ 
titi, — odbrusi mu nepismeni. 

— ... i da ću mu razbiti glavu . . . , jer ja sam 
carski čovjek, — ponovi pisar. — I tri cigarete ćeš 
mi dati povrh kavine konzerve, jer list je suviše 
dug. 


— Tko mi je ukrao sapun? — prodere se odjed¬ 
nom potčasnik s tri zvijezde na jednoj, a s jednom 
na drugoj strani. — Sve ću vas pretražiti, pa u koga 
nađem, taj će na jabuku! — i pokaže prstom na 
puno jabukovo stablo. 

— Kakav sapun? — nijesi ga nikad ni imao. — 
lijeno će drugi potčasnik s dvije zvijezde prote¬ 
žući se. 

_ Da, da, neki đavo krade u našem vodu, — 

nadoda treći. — I meni je netko ukrao ogledalo, 
što sam ga rekvirirao u župnom dvoru u Gvoz- 
djecu. 

— A meni svijeće. — 

— A meni ženske čarape iz Majdana, nove nov- 
cate. — 

— A meni maramicu. — 

— I meni, i meni! — navale svi vikati u jedan 
glas. 

_ Svi kradete! — opet će onaj potčasnik s tri 

zvijezde na jednoj strani. 

— Što, kradete?! — Krademo! — ispravi ga 
onaj s dvije zvijezde zijevajući. 

— Mir! — zaviče nervozno mladi još golobradi 
kadet, koji se bio od velike vike probudio. — Zar 
ste pobjesnili? S vama čovjek zbilja mora postu¬ 
pati kao s marvom . . . Mir, velim! — Ove uvrjed- 
ljive riječi međutim nikako nijesu upalile, jer su 
vojnici i dalje nastavili svoja raspravljanja i zadir- 
kivanja poznavajući svoga kadeta kao dobričinu, 
koji rado viče i grdi, ali od kojega zla ne imade. 

— Šibica! — zijevnu pospani kadet. Petorica, 
šestorica skočiše natječući se, tko će prvi da pri¬ 
pali gospodinu kadetu cigaretu znajući, da će i nje¬ 
mu biti cigareta, osim ako je ona posljednja. I bila 
je posljednja. . 

Galama se bila stišala. Približavaše se bataljun- 
ski ordonans noseći komadić papira u ruci. 

— Gdje je gospodin komandant? — zapita oti- 
rući znoj sa čela. 

— Eno ga spava pod jabukom u krumpiru, — 
odvrati kadet. — U ostalom daj da vidim, što je. 

— Kadet pročita zapovijed na glas, no nitko ie 
nije mogao razumjeti osim njega, jer bijaše sasta¬ 
vljena na njemačkom jeziku. Momci znatiželjni 
skupiše se oko njega, da čuju, što »bataljun« poru¬ 
čuje. Na to će kadet: 

— Gospodin brigadir nalaže, da se svakom 
momku imade spremiti za večeru pečeno pile, bi¬ 
jela hljeba i pola litre vina ... i ako je moguće, dva¬ 
deset i pet po ... — Svi se nasmijaše. 

Zapovijed brigadira glasila je, da se imadu 
s mjesta poslati u selo patrule, koje će javiti lju¬ 
dima, da što prije spreme najpotrebnije stvari i da 
najkasnije do osam sati uveče imadu bezuvjetno 
ostaviti svoje kuće i odseliti se u šumu iza našeg 
postava, jer da će sve zgrade biti radi boljeg vi¬ 
dika još iste večeri zapaljene. 

Zapovijed ta uslijedila je radi lošeg iskustva u 
bici kod Gvozdjeca, gdje je Rusima uspjelo pribli¬ 
žiti se na stotinu koraka našoj poziciji, budući da 
su ih zaštićivale kuće, koje su se nalazile pred 
nama. Sličan slučaj bijaše i s Bohorodičanima. Naš 
jarak bijaše naime povučen rubom obronka, koji 
se gotovo okomito spuštao tik iza sela, tako te 
smo s visine od kojih pedeset metara mogli vditi 
tek krovove onih kuća, koje su nam najbliže bile. 
Patrule odoše . . . 

Večernje sunce dodirivaše već donjim svojim 
rubom bilo karpatskih planina, koje su se sada 
mnogo jače isticale svojim tamnim plavetilom već 
za blistavog svijetla popodnevnog sunca. Momci 
bijahu već povečerali (dakako ne pečeno pile, već 
običnu graškovu čorbu na kiselo priređenu), te se 
opremahu na kopanje jarka, koji je do ponoći mo¬ 


rao biti za pola metra dublji. I noćne poljske straže 
bijahu otišle, da izmijene dnevne. 

Sumrak se stao hvatati. 

Katkada bi ti se pričinilo, kao da netko stenje 
ili potihu plače. Primakneš ruku k uhu i slušaš. . . 
Ništa. Časak, dva. . . opet stenjanje i plač . . . na- 
prasit muškarački glas ,. . vrisak djeteta i opet ste¬ 
njanje i plač . . . mir. Patrule izvršivahu nalog bri¬ 
gadnog zapovjedništva. 

Noć se spustila. Katkada bi štogod bljesnulo . . . 
tu i tamo prasak i opet mir. Još malo i već se di¬ 
zahu čitavi oblaci tamnosiva dima. Od tih oblaka 
sad bi se provalio jedan sad drugi, a iz njihovih 
utroba liznuli bi poput krvi rumeni ogromni je¬ 
zici. Vatra se razbuktala. .. Čitavi Bohorodičani 
stajahu u plamenu. Nastade šum i tutnjava, kao kad 
izdaleka čuješ buru, koja ti se približava. Odjed¬ 
nom bi se nešto uz silan štropot srušilo i u nepre¬ 
glednom moru od plamena nastala bi gdjegod tam¬ 
na praznina. Crn gust oblak jurnuo bi doskora 
svom brzinom tjeran silnom vrućinom u vis, dok bi 
iza njega provalio tamnocrveni pram vatre, koja je 
prigušena svom silom sebi prokrčila put kroz de¬ 
bele slojeve slamnatih krovova, stogova sijena, da¬ 
saka i greda. Ogromne crne krošnje stoljetnih hras¬ 
tova stajahu nepomično kao začarane, kroz koje tu 
i tamo treptaše oštro svijetlo svezatornog ognja. 
Još uvijek dopirahu do nas zapomaganje žena i 
plač djece, dok bi se tu i tamo oglasilo mukanje 
goveda pomiješano s lavežem pasa. Nad strašnim 
tim pozorištem, na kojem se odigravaše jedna od 
najužasnijih tragedija, a koje zapremaše oko dva 
kilometra u daljinu i više od kilometra u širinu, 
nadvio se bio ogroman svijetlo-sivi oblak prekri¬ 
livši čitavu okolicu. Noć se bila pretvorila u dan. 

Što god imađaše oči i uši, stade zanijemivši nad 
tom užasnom slikom. Stotine ljudskih stanova, to¬ 
liko staja i drugih zgrada u plamenu, i nitko da bi se 
od toliko tisuća ljudi, koji skrštenih ruku gledahu 
taj prizor, samo i maknuo. Takva bijaše zapovijed. 

Dok se to pred našim očima zbivaše, prolažahu 
kraj nas čitave povorke nesretnika: žene, djeca, 
stari noseći svežnje i svežnjiće na glavi, na ramenu 
pod rukom. Iđahu tromo i bez riječi gledajući tu¬ 
pim pogledom u nas, kao da su nas htjeli pitati, 
što se to s njima zbiva i kuda će. Ali i mi smo šu¬ 
tjeli kao i oni ne usudivši se pogledati tim jadni¬ 
cima u oči, kao da smo osjećali stid ne samo radi 
počinjenog nedjela, za koje mi nijesmo mogli biti 
odgovorni, već i radi onih, koji nam takve zločine 
nalagahu, kao i radi kulture i napretka čitavog 
čovječanstva. 

Između sviju prolaznika osobito upadaše u oči 
mala jedna družba. Žena s djetetom u naručaju, 

koje se neprestano bacalo i trzalo uz zaglušan 
plač, vodila je kravu na užetu, koja se mučući svom 
silom htijaše osloboditi. Između rogova bijaše joj 
privezan omašan svežanj, iz kojega provirivahu 
jastuci. Dječak što no riječ go i bos tjeraše kravu 
grančicom u ruci. Isto tako napola golo dijete ko¬ 
racaše uz majku držeći se njezinih skuta. Sve troje 
plakaše. Povorke su nestajale jedna iza druge, dok 
napokon i posljednja ne iščeznu u tamnoj šumi 
bohorodčanskoj. 

U to se vratiše i naše patrule iz sela. Momci 
bijahu natovareni svim i svačim. Bijaše tu vina, 
rakije, hljeba, brašna, sira i svakojakih drugih po¬ 
trebnih i nepotrebnih predmeta, među kojima se 
osobito isticaše kalež i misnička knjiga. Osim 
toga bilo je tu papira, olovaka, svijeća, platna, pi¬ 
lića, gusaka i jedno tele. Ovo potonje imađaše 
upravo na gubici veliku opeklinu i skakase kao 
pomamno stenjući od velikoga bola. Momci posje¬ 
daše položivši svaki svoj plijen kraj sebe, da mu 
ga tkogod ne — ukrade. Pridođoše i drugi, koji 
upravo dokopaše jarak na metar dubljine. Potča- 
snik s 3 zvijezde na jednoj strani, koji zapovijedaše 
s tom patrulom palikuća, pogleda unaokolo i po¬ 
viče svojim krupnim glasom: 

— Dakle što je, gdje je ta rakija? — Očito se 
vidjelo, da su već putem morali imati neku pre¬ 
pirku radi rakije. — Rakiju ovamo, velim! 

— Evo je, — javi se stariji vojnik plavih br¬ 
kova, koji je kao brico po zanatu vršio službu 
satnijskoga brice i zarađivao lijepih para, izvu- 
kavši iz svoje torbe omašnu bocu te je stavi u 
sredinu. Potčasnik izvadi bajunetom čep, pljucne 
i primakne bocu k ustima. Gucnuvši malo reče: 

_Baš pravi zemljotres! — Ovako smo općenito 

nazivali oštru galicijsku rakiju, koja se pravila od 
krumpirove žeste. Taj «zemljotres« bijaše tako 
oštar, da ti je upravo sapeo dušnik i nije dao dah- 
nuti, kad si ga pio. I baš radi toga vanrednoga 
svoga svojstva bio je osobito omiljelo piće kod 
momaka, koji su ga pili poput vode. 

Popivši rakiju momci se razidoše da legnu i 
malo da pospavaju, jer zora ne bijaše više daleko. 
Ponoć bijaše davno prošla. Požar se bio stišao. 
Poput magle pokrivaše bjelkasti dim ravnicu, do¬ 
kle ti oko sizaše. Daleko na obzoru vidjelo se na 
dva mjesta ožareno nebo. Negdje gorahu ljudski 
stanovi... Iz šume dopiraše do nas lavež pasa i 
mukanje goveda. 

Već rano u zoru počeše nas Rusi uznemirivati 
topovskom vatrom. Bijaše vrijeme upucavanja. 
Opasnosti, da nas iznenade, nije bilo, budući da 
je požarom sve bilo odstranjeno, što bi Rusima 


moglo poslužiti u tu svrhu. Sve bijaše sravnjeno 
sa zemljom. Stari Bohorodčani bijahu pretvoreni 
u prah i pepeo. Tek tu i tamo stršile su nagorjele 
grede poput aveti, a tanki bijeli pramovi dima 
dizahu se još mjestimice u vis. Drveće stajaše li¬ 
šeno svoga zelenoga nakita pružajući gole pocr¬ 
njele grane prema nebu, kao da vapijaše za 
osvetom. 

Ovamo uništeni plodovi čovječjeg truda, onamo 
prognan gladan narod, go i bos; ovamo, prijatelj 
pali kuće prijatelju, onamo neprijatelj čini isto ne¬ 
prijatelju; ovamo razorene crkve, svetogrđe i 
kletva, onamo vjera, pobožnost i praznovjerje; 
ovamo blagoslivljanje oružja, isprazne bogoduhe 
riječi i hrabrost, onamo razaranje ljudskih života, 
prijevara i grabež; ovamo bog, onamo vrag — 
sve se izmiješalo, nema više razlike između dobra 
i zla, tako te se čini, kao da se sve zlo i sve 
dobro stopilo u jedno jedino vrago-boštvo. I još 
samo da se nađu na tom mjestu: carevi i pred¬ 
sjednici, patriarhe i kardinali, diplomate i ministri, 
učenjaci, umjetnici — evo ti potpune slike kul¬ 
turnoga napretka iz dvadesetoga vijeka. 

Bohorodčanskim beskućnicima, koji se međutim 
nastaniše u šumi iza naše pozicije, bi dozvo¬ 
ljeno, da smiju pod vojničkom pratnjom izla¬ 
ziti pred naše jarke. Tu bijaše naime nespremlje- 
nih usjeva, voća, krumpira, povrća, osim toga mo¬ 
glo se naći još i različitih predmeta, kao stolova, 
stolica, kreveta, posteljina, rublja, što su ih nesretni 
bjegunci u zadnji čas pobacali na dvorište ili na 
cestu. Danomice dolažahu čitave hrpe žena djece, 
jedno jadnije i otrcanije od drugoga, da spase ba¬ 
rem ono nešto, što se još spasti dalo, stavljajući 
na kocku i onako jadan život svoj. Djeca, kojoj nije 
bilo dopušteno izlaziti pred jarak, skupila bi se 
kod nas znajući, da će i njih dopasti koji zalogaj, 
kad stigne vojnicima hrana. Tako se bijahu od 
prvoga dana naučila. I kad bi došlo vrijeme ručku 
ili večeri, mogao si kod svakog satnijskog kotla 
naći družbicu gladnih mališa, gdje čekaju na ostat¬ 
ke s lončićem u ruci. 

Pred našim jarkom nalazilo se još ne posje¬ 
čeno šljivino drvo — ostalo drveće bijaše već po¬ 
rušeno radi vidika, — čije se grane savijahu pod 
teretom ploda. Upravo kod tog stabla bila se sku¬ 
pila takva družbica mališa. Pogledi im se ukočiše 
gledajući u puno stablo, koje se plavilo od zrelih 
slatkih šlijiva. 

— Na stranu, djeco! Ovdje se ne smije stajati, 
— poviče iznenada stariji vojnik skočivši iz jarka. 

_Ako se »jedna« zaleti među vas, bit će gulaša. 

_ Djeca se uplašeno obazru, pa opet pogledaju 

na šljive. 

-— Vi biste šljiva, vidim ja, — nastavi vojnik. 
— Ali kako ćemo do njih?! Da vidimo. — Skoči 
preko jarka, provuče se između bodljikavih žica 
i natrga punu kapu šljiva. Vrativši se razdijeli 
šljive među gladne mališe. Ujedno ih upozori, da 
ne smiju više dolaziti tako blizu k jarku, jer da 
je opasno. I doista . . . 

U to zazviždi i prasne u isti čas u zraku šra- 
pnel. Ruski topnik bijaše opazio vojnika, gdje se 
vere kroz zapreke, a bilo se pokazalo i više mo¬ 
maka izvan jarka. Stotina se taneta prosu uz zviž¬ 
duk i šum. Kratak krik... i mir. Djeca popadaše, 
u travu prosuše šljive, momci poskakaše u jarak, 
samo jedan sjedne pokraj djece uhvativši se de¬ 
snom rukom za lijevu, koja je mlohavo visjela niz 
tijelo. Tane mu slomilo bilo nadlakticu. Podalje 
otraga čulo se zapomaganje žene, koja bijaše po¬ 
gođena u trbuh. 

— Hoće li vas đavo jednom već odnijeti oda¬ 
vle! — izdere se jedan od vojnika na djecu, koja 
se stadoše otimati o prosute šljive. Sve se razbje- 
žalo i djeca i žene, pa i momci sakrivši se koje¬ 
kuda. Slijeđahu još dva ili tri šrapnela, dok napo¬ 
kon ne završi tu kratku igru granata, koja se zabije 
nedaleko ranjene žene u zemlju, ali ne prasnu. 
Tlo bijaše naime na onom mjestu močvarno i me¬ 
kano, pa je topovsko tane, kako to na takovim 
mjestima često biva, i ovaj put na sreću zatajilo. 
Oboje ranjenih pokupiše sanitetski momci i odne- 
soše. 


Bijaše oko Božića. Snijeg i studen — prava gali- 
cijska studen, koja može i do tridesetog stupnja 
Celsija da dosegne. Omorike pokrivene smrznutim 
snijegom i injem bijahu se ukočile od silne stu¬ 
deni i stajahu nepomično poput ogromnih bijelih 
šećerovih piramida. Karpatske planine u svom 
zimskom ruhu jedva se razlikovahu od svoje svi- 
jetlo-sive pozadine. Bistrica rijeka bijaše tako za¬ 
mrznuta i snijegom zametena, da si mjestimice 
samo po vrbicima mogao razabrati, gdje su joj 
obale, dok su patrule i naše i ruske lako mogle 
prelaziti ovamo ili onamo. Posljedica toga bijahu 
vječna sražavanja i puškaranja, dakako ponajviše 
noću. 

Rijetko su kada ovakva čarkanja između polj¬ 
skih straža i patrula prošla bez žrtava. Bilo je slu¬ 
čajeva, gdje bi se vlastite patrule između sebe 
srazile i pobile. Tako se kod naše satnije desio 
jedne noći žalostan dogođaj, gdje je drug druga 
ubio u potpunom uvjerenju, da je pucao na nepri¬ 
jatelja. Sjutradan pođosmo, da vidimo mjesto do- 
gođaja, ali ne zato, da se povede istraga protiv 
momka, koji se dugo vremena nije mogao izmiriti 


sa činjenicom, da je premda i nehotice ubio druga, 
već zato, da se činu dade veća važnost, kako bi 
vojnici u buduće opreznije postupali. 

Nešto pred rano zimsko veće pođe dakle neko¬ 
licina nas pred jarak. Upravo se stala dijeliti ve¬ 
čera. Kod satnijskog se kotla bila već skupila obi¬ 
čajna družba mališa s lončićima drhćući i cvo¬ 
koćući zubima. Većina od njih ne imađaše ni še¬ 
šira ni kaputića, tek bijahu umotani u tanke otr¬ 
cane rupce, pregače ili što god drugo, a nožice 
povezane krpama, između kojih provirivaše sla¬ 
ma. Upalih blijedih obraza s neprirodno crvenim 
zamrzlim nosićem i ušima, s na pola otvorenim 
ustima, koja su se plavila od zime, čekahu tu kao 
osuđeni zureći svojim gladnim pogledima u vrući 
kotao, iz kojega se pušila gusta mirisna para. Na¬ 
pokon dođoše i oni na red. Kuhač im naspe, koli¬ 
kogod mogaše stati u malene im posudice. Osim 
toga dobiše po zalogaj hljeba od dobroćudnih mo¬ 
maka. Na upit, kome nose hranu, odgovori jedan 
između njih, očito najodvažniji, tihim uplašenim 
glasom otežući — »m-a-mi«. Otpivši malo čorbe, 
našto im kuhač još nadotoči, vraćahu se mališi u 
šumu, gdje ih u svojim zakloništima željno očeki¬ 
vahu njihove nesretne majke. 

Pođosmo i mi. 

Izvidjevši mjesto, gdje se bio dogodio nesretni 
onaj slučaj, obišavši straže vraćasmo se u postav. 
Prolazeći između garišta i opustjelih dvorišta, 
pričini nam se, kao da netko stenje. Stadosmo pri¬ 
sluškivati ... I doista nakon malo vremena mogo- 
smo se uvjeriti, da u jednom od onih zapuštenih 
dvorišta obitava čovjek. 

Običaj je u galicijskih seljaka, da u dvorištu 
iskopaju oveću četverouglatu rupu u zemlji, u 
kojoj drže preko zime povrće, krumpir, kupus, 
voće i t. d. Rupa se prekrije daskama i slamom 
povrh toga. I eto u takvoj rupi smjestilo se bilo 
čovječje biće, da očuva goli život svoj od nevre¬ 
mena i studeni. 

Silom odstranismo snijegom pokriveni i od stu¬ 
deni poput kore ukrućeni gunj. Zavirismo i ne mo- 
gosmo vjerovati svojim očima. U jednom ćošku 
toga duplja dogorijevaše vatra, koja svojim crve¬ 
nim plamenom osvjetljivaše mali prostor. Kraj 
ulaza bijaše hrpa krumpira, jabuka i krušaka, iz¬ 
među kojih provirivaše klasje od kukuruza, ma¬ 
hune i drugo. Na protivnoj strani nalazio se ležaj 
od kukuruzovine i slame, na kojem sjedaše starica 
umotana u poderanu musavu tkaninu držeći nešto 
crno u ruci. Bijaše kod večere. Spazivši nas gorko 
se nasmiješi htijući nas očito udobrovoljiti svojim 
tužnim smiješkom, jer je znala, da joj ovdje nema 
boravka. I prije, nego što mogosmo riječ prozbo- 

riti, podigavši sklopljene ruke prema nama pro¬ 
muca kao kroz plač: 

— Pustite me ovdje umrijeti! — 

— Zašto nijesi pošla s ostalima, kad je bila 
takva zapovijed? — upita je vodnik. — Znaš, da 
ovdje ne smiješ ostati. 

— Pustite me, molim vas, ja nemam nigdje ni¬ 
koga. Sama sam. — 

— A gdje su tvoji ljudi? — nastavi vodnik. 

— Sin mi je pao na talijanskoj fronti, — stade 
pričati starica jedva susprežući kašalj. — Snaha 
mi je dan prije, nego što ste vi došli ovamo, bila 
otišla s djetetom u posjete k rodbini u Nove Boho- 


rodčane. I tako smo sada rastavljene, ona tamo 
kod Rusa, a ja ovdje . . . Pustite me! — završi sta¬ 
rica prekinuta kašljem. 

Tu se doista nije dalo drugo učiniti, već do osta¬ 
vimo staricu tamo, gdje je bila, prepustivši je nje¬ 
zinoj sudbini. Odosmo. 

Od Stanislavova dolazaše jaka tutnjava. U 
tamnoj noći, koja se već odavna bila spustila, 
bljesnulo bi sad tu sad tamo poput sjajne ognjene 
kuglje. Bijahu to šrapneli, koji praskahu u zraku 
gaseći se jedan za drugim uz neprekidnu grmlja¬ 
vinu. S njima su gasnuli negdje i ljudski životi. 



PRAPUTNIK 


Mnogo, neizrecivo mnogo patili su žitelji onih 
krajeva, u kojima je bjesnio rat. Tko da izbroji i 
opiše sve one nevolje i patnje, što su ih pretrpjeli 
nemoćni starci, nevina djeca i osamljene žene, i to 
često upravo od onih, koji bijahu zvani, da ih uzmu 
u zaštitu?! A zašto? Koja li je to bila velika, ili 
da bolje kažemo, uzvišena ideja, radi koje nijesu 
samo gasnuli životi mladih i zdravih ljudi, već su 
stradali i nemoćni, nevini i zaboravljeni? Kakovi 
li to bijahu zakoni, koji šutke prelažahu preko ne¬ 
dostojnog izrabljivanja siromašnih i gladnih, a ne 
mogahu zabraniti uništavanje imetka i života ne¬ 
moćnih i nevinih? Ili je doista tako uzvišena ideja, 
kojoj se smiju doprinositi tako ogromne žrtve. Ili 
ako je već ta ideja tako uzvišena, zašto mora 
radi nje da trpi tek neznatna manjina? Zašto da 
ne trpe svi — svi bez razlike i bez obzira na spo¬ 
sobnost, na imanje, na doba i na stalež. Svi treba 
da okuse i gorčinu ljuske, ako žele uživati slat¬ 


koću ploda. Međutim je upravo obrnuto, to jest da 
oni, koji doprinose najteže žrtve, imadu najmanji 
udio kod uživanja ploda. Često uopće nemaju ni¬ 
kakvoga udjela. Kad bi dakle svi bez razlike su¬ 
djelovali u ratovima, to jest kad bi se sav narod 
od prvog do posljednjeg zdravog čovjeka morao u 
nekom razdoblju izmijeniti, i to točno na onom 
mjestu, gdje je vrijednost života jednaka ništici; 
onda bi se ne samo način ratovanja znatno pro¬ 
mijenio, već bi se uopće vrlo rijetko ratovalo. Onda 
ne bi bilo samo manje nevolje i nepravde, već i 
manje prijevare, mržnje, zlobe i licemjerstva. De¬ 
viza poštena čovjeka u tom smislu ne može glasiti, 
da je dužnost boriti se svakome, kome nije pošlo 
za rukom da bilo na koji način mimoiđe zakon: 
već deviza poštena čovjeka kao i čitavoga društva 
odnosno čitave države ima biti: Svi za jednoga, 
jedan za sve! 

(Nastavit će se). 


377 











G o d. I. 


VIJENAC 


Broj 19. 



ŽIVOT. 

Ne pitaj me, bezazleno dijete, 

Što su moje posijedile vlasi, 
što se moje namrštilo čelo, 

Zašto moja šutnja i uzdasi. 

Kad bi tebi, moje dijete, pričo 
Mog života bure i oluje, 

Mlad ih mozak razumio ne bi: 

Kao da ih čuje i ne čuje. 

Kad narasteš, moje dijete slatko, 

Kad ti s duhom razvije se tijelo, 

Kad se mene, živa ili mrtva, 

Sjetiš jednom tužno, neveselo, 

Znat ćeš, dijete, i pojmit ćeš, kako 
Čovjek trpi, kinji se i muči, 

Kada svrhe ne može da stigne, 

Ideala svoga da dokuči; 

Tad ćeš, dijete moje milo, doznat, 

Što sam snovo, što 1* sve započeo: 

Tražeć ružu nalazio trnje, 

Ljubav sio, a nemilost žeo! 

Ivan K. Ostojić. 

NACIONALIZAM U NAUCI. 

Naša generacija ima da sprovodi ono, što su narodu na 
šem namrli veliki muževi njegovi iz šezdesetih i sedamdesetih 
godina prošloga vijeka, ima da izgrađuje našu narodnu kul¬ 
turu na što širim osnovima. Pri tom dakako misle ljudi go¬ 
tovo uvijek samo na umjetnost. Dakako, talijansku, njema¬ 
čku, madžarsku ili rusku narodnu pjesmu odmah prepozna¬ 
jemo; fandango, tarantela i trepak, Partenon, Sainte Cha- 
pelle i Uspjenskij sobor gotovo da i nemaju ništa zajedničko 
za gledaoca. Razlike vidi odmah svatko. Drugim riječima: 
Spoznaja, da je nacionalni duh jedan od bitnih osnova 
umjetnosti, postala je već zajedničko kulturno dobro obra¬ 
zovanog svijeta. Zanemarivati sredinu, iz koje umjetnina 
niče, nije iza Tainea nikako moguće. Potekla iz živoga srca 
ljudskoga nosi umjetnost i preočito biljege tvorca svoga, 
baš tako kako svako ima svoje gestove i svoju mimiku, baš 
tako, kako i strašni bučni bijes Benvenuta Cellinia s bilo 
koje trice nije nimalo nalik srdžbi razljućenoga Rolanda ili 
ljutnji Dalekarlijaca Selme Lagerlofove. 

Umjetničko je djelo uvijek samo jedan način, kako autor 
kazuje svoja čuvstva, i ljudi to spremno priznaju. Govor, 
mimika, gestovi, svi načini izričaja, karakterišu jednako 
narode, kao i pojedince. Zato je autorovo djelo ujedno i djelo 
narodne psihe, kojoj umjetnik pripada, i koja čini, te su te 
njegove kretnje i ti njegovi (izričaji karakteristični i za nj 
i ujedno za sav narod njegov. Ali da bi i znanost bila samo 


jedan izričaj narodne duše, da i nauka nije internacionalna, 
već da je i tako nacionalno diferencovana, to u prvi mah 
nije tako jasno. Ta, čini se, kad je istina jedna i kad se radi 
samo o tom, da nju i njezine dijelove upoznamo, da i ne može 
u tom smislu da bude razlike ni među ljudima ni među na¬ 
rodima. Jest, kad bi nauka bila samo skup gotovih rezul¬ 
tata, samo dobro uređeni sustav gotovih istina, onda bi 
očito u glavnome i bilo tako. Ali to nije nauka. Nauke su 
daleko od cilja, da budu gotove spoznaje cijele istine ili 
njezinih dijelova. Nauku čini rad svih naučenjaka, koji se 
njom bave. One su skupovi njihovih istraživanja, njihovih 
uspjeha i njihovih zabluda. Svaki je čovjek samo čovjek i 
griješi bezbroj puta neopazice i ondje, gdje se čini, da je 
stvar sasvim jednostavna i da se radi o najstarijim i najpo¬ 
znatijim stvarima. Kad i pravednik griješi ne sedam nego i 
sedamdesetisedam puta na dan, onda lako vidimo, da nije 
valjada bolje ni naučenjacima. I oni često griješe i njihove 
naučne zablude su zablude čitavih vijekova i cijelih gene¬ 
racija. Prije Kopernika kretalo se Sunce oko Zemlje! 

Odakle tolike zablude u naukama? Kamo bismo već do¬ 
prli, da njih nema! Ali su one ovdje i povijest otkrića i izu¬ 
ma je duga povijest zabluda i njihovih korektura. Odakle ih? 
Iz istoga izvora, iz kojeg niču i sve prave spoznaje i ujam- 
Čene istine, odakle sva ljepota, sve najveće kreposti i 
svi herojizmi, — iz dubina ljudske duše. I naučenjak je samo 
čovjek. Neko je dobio talent za matematiku« drugi za po¬ 
vijest, treći je filozof, četvrti kemik, itd., poradi toga talenta 
svoga predaje se svojoj nauci, taj subjektivni, individualni 
karakter rada svakog pojedinog naučenjaka je očit. S toga 
se istoga razloga i ne zanimaju svaki s istim pitanjima od 
onih mnogih i premnogih, što ih zadržavaju i zadavaju sve 
nauke. Unutar iste se nauke jedni naučenjaci bave jednim, 
a drugi drugim pitanjima. Izabirući probleme, kojima će da 
se bave, povode se dakako naučenjaci po svojim sklonostima, 
kako ih je već priroda nadarila. U tom se izboru manife- 
stuje dakako dojam i njihovih vođa i učitelja, ali i dojam 
njihove rase i njihova naroda. Kako njihov talenat i njihove 
sklonosti izviru iz dna bića njihova, nije ni moguće, da 
bi drugojačije bilo. 

Tako je to već samo po sebi očito. A potvrđuje 
to i praksa na sv'im područjima nauke i u svakoj nauci. Tko 
imalo pozna stručnu literaturu koje nauke, vidi, da se nau- 
čenjaci svakoga naroda doista bave različitim stranama 
nauke i da ih na neki za taj narod, i inače tipični način 
nastoje da riješe. Dosta je, da spomenemo toliko već raste- 
lalenu razliku njemačkih i francuskih naučenjaka! 

Taj fakat psihologije naroda osobito je znatan i za nas 
u ovo doba; osobito je odlučan, ako hoćemo, da se spomene¬ 
mo zadaća, što nam ih stavlja izgradnja naše narodne kul¬ 
ture. Velikome Comteovu biću, čovječanstvu, valja da 
svaki dio njegov kao dio jednoga velikog organizma donosi 
ono, što baš njemu priliči. Svaki narod ima svojih kulturnih 
vrijednosti, kojih u drugoga nema, a koje trebaju čitavoj 
riznici duševnog svijeta. »Ni dva lista u šumi nijesu jednaka« 

veli veliki slovjensko-gertnanski filozof Leibnitz. Tako nijesu 
ni narodi jednaki Cio sklad tih različitih vrijednosti i daje 
veliku sliku kulture Velikoga Bića. Zato naša inteligencija 
ne smije da se čudi, ako opazi, da se pojedini naši nauče- 
njaci ne bave onim problemima, kojima se bavi koji njima 
poznati njemački, talijanski, engleski, francuski ili koji drugi 
autor. Nije to nikakovo zlo ni nedostatak znanja ili nauč- 
nostl I ako naša djeca pokazuju u svom učenju ili radu većih 
sklonosti k pojedinim problemima ili naukama, i to je dobro 
i to treba da njegujemo i da gojimo. Uz opću obrazovanost, 
koja je potrebna svima, upravo je ovo specijalizovanje onaj 
živi i bezuvjetno potrebni elemenat naučnoga rada. I rodi¬ 
telji i društvo treba da pomognu ovakove talente. Samo 
ćemo tako doći do onoga, što je naša zadaća u nauci. 

Mnogi sumnjaju, da smo mi narod određen ili sposoban 
za nauku. Naviklima većinom na njemački apstraktni jezik, 
čini se našim ljudima naš govor, koji ide za tim, da sve po¬ 
jedinačno što jače isakne i što tačnije odredi, kao manje 
naučan. To je varka. Tim, da jezik naš i po rječniku i po 
svojoj slovnici, po građi rečenica naših, teži za individualnim 
određenjem svega, da istakne ono, što je tom pojedinom 
predmetu karakteristično, sili naš jezik sam našega nauče- 
njaka, da jače i oštrije istakne svoju zamisao, da se ne 
zalijetava u apstrakciju, pod kojima se lako krije mutež i ne* 
jasnoća, već da se preda objektu svome, da njega što 
tačnije upozna i što tačnije prikaže. Tako čini struktura 
govora našega potrebnu popunu k jeziciima apstraktnoga 
tipa, kakav je njemački i stavlja njihovim općim sintezama 
nasuprot pravu naučenjačku tačnost i oštrinu misli. Jezik 
naroda izraz je njegova duha. I mi evo vidimo, da nam 
naš jezik određuje jedan naučni put, kojim drugi narodi ne 
mogu tako lako da idu, da naše naučenjake baš tim i do¬ 
vodi do nekih posebnih grana nauke, kuda drugi jednako 
lako i jednako uspješno ne stižu. Po jeziku svom, po duhu 
naroda, ima naša nauka, ima naša nacijonalna nota u nau¬ 
kama da obavi svoj posebni zadatak. 

Naš narod ima da dade i na polju nauke čovječanstvu 
velikih i vrijednih stvari i: naša bi se intel.gencija morala 
više da sjeća naših naučnih instituta, trebala bi da i u tom 
slijedi primjer naše velike generacije prošloga vijeka, i da 
našim naučenjacima omogući specijalna istraživanja narod¬ 
nim darovima i narodnim žrtvama. Tim će i ona sudjelovati 
u velikom kulturnom našem radu, pomoći će, da se po naci- 
jonalizmu u nauci izgrađuje naša kultura u zajednici kulture 
Velikoga Bića, Čovječanstva. Zd, V. 

HRVATSKO PRIMORJE. 

(Uz naše slike). 

Na obroncima Kraškoga gorja, podno Velike Kapele 
i kršnoga Velebita pruža se hrvatsko Primorje, ispreki¬ 
dano ubavim docima i mirnim primorskim dolinama. Obala 
hrvatskoga Primorja nije jedinstvena u svojoj cjelini; dok je 
sjeverni njezin dio od Sušaka do Senja lijepo razvijen te obi¬ 
luje dragama i lukama, južni joj se dio strmo ruši u more, 
čineći obalu posve nerazvijenom i gotovo nepristupačnom. 

Kad se lađom približavamo k ovoj sjevernoj obali, čini 
nam se, da je naše Primorje pusto i mrtvo, gledajući pred 
sobom silno ono golo kamenje, koje se uzdiže poput vi¬ 
sokog bedema nad morskom površinom. Tek kad se posve 
obali približimo, tad opažamo da u toj krši ima mnogo 
bujnoga zelenila, u tome zelenilu većih i manjih naselja, 
koja se ponose bijelim kućama od kamena, vinogradima 
zasađenim u terasama, udubljenim njivicama i kamenom 
ogradom ograđenim vrtovima. 


Među tim pitomim krajevima hrv. Primorja, prirodnom 
svojom ljepotom ističe se najviše po prošlosti svojoj gla¬ 
soviti Vinodol, u duljini od kojih tridesetak kilometara 
tamo od Kraljevice pa sve do Novoga. Tu su se nanizala 
uz obalu i više obale amfiteatralno veća i manja naselja, 
koja sva po vanjštini svojoj nose karakter primorski. Pri¬ 
morska cesta koja, priljubljujući se uz svaku dražicu, dragu 
ili zaton, veže među sobom sva ta okolna mjesta, zaštićena 
je s morske strane kamenim stupovima, dok joj je lijeva 
strana iskićena stručcima žalfija, vijugavim bršljanom, sivo 
zelenom maslinom, sjenastim smokvama, krošnjatim tre¬ 
šnjama i bademima, pa bujnom vinovom lozom. U tome 
milovidnom kraju, koja zahvaća u Balunski zaljev, nani¬ 
zala se na obali u Primorju i više obale u Prigorju: Bakar, 

Bakarac, Kraljevica Grižani, Crikvenica, Selce, Hreljin, 

Praputnik i Novi. Tko je jednom ovdje boravio, vrlo se 
rado ovamo na oporavak povraća! 

KNJIŽEVNOST. 

Jeremija Živanović: Primeri nove književnosti knjiga 
druga. Beograd 1923. Cijena 44 dinara (ćirilicom). U dodat- j 

ku »Uz ovo izdanje«, veli sastavljač, da je knjiga namijenjena 
»učenicima i nastavnicima u mestima bez dovoljno knjiga i 
bez ređih izdanja«, dalje, da je kod pojedinih pisaca odabrao 
»najkarakterističnija mesta«, da je kod toga »odlučivao svo¬ 
jim sudom i svojim iskustvom, samo kod nekih pisaca (na¬ 
ročito hrvatskih i slovenačkih) uzeta su mesta iz priznatih 
zbiraka«. 

Da ogledamo, da li je pisac bio svagdje dosljedan ovome, 
što je u pogovoru svoje knjige napisao. 

Kako se po sadržini vidi, ušli su u ovu knjigu pisci ro- 
mantičkog i realističkog perioda naše književnosti Ostalo je 
— do toga doba — obradio isti auktor u I. knjizi svojih »Pri- 
mera«, koja je izašla ranije. 

Ova knjiga ima 399 stranica teksta; od toga je namije¬ 
njeno srpskom dijelu književnosti 271 stranica, na hrvatski 
dio otpada 61 stranica, a na slovenački 60 stranica. Ostalli 
nekoliko stranica u tekstu ostalo je prazno. Da li je taj omjer 
tih stranica ujedno omjer kvaliteta i kvantiteta književnih 
radova toga razdoblja kod Srba, Hrvata i Slovenaca, to će 
svaki objektivan čitač sam odlučiti, a i sam bi sastavljač, da 
je htio biti objektivan, morao opaziti, da taj omjer ne stoji. 

Ista pogrješka, u koju je sastavljač zapao i kod sastavljanja 
I. knjige svojih »Primera« i na koju je već onda bio upo¬ 
zoren. I baš poradi te pogreške ta knjiga ne može poslužiti 
školi, jer joj fali prvi uvjet za to, a to je objektivnost, i zato 
se protivi istini, a to gosp. Živanović kao nastavnik vrlo 
dobro zna. 

Nas zanima napose hrvatski dio te knjige. Iza trideset 
srpskih pisaca, među kojima ima i neznatnih dakako — 
reda se deset pisaca hrvatskih i to: Šenoa, Korajac, Tomić, 

Marković, Kumičić, Badalić, Kovačić, Kozarac, Novak i 
Kranjčević. Tko malo pozna našu književnost, vidjet će, da 
osim tih ima u hrvatskoj književnosti još imena, koja je sa¬ 
stavljač zaboravio, a koja bi mirne duše mogla stati o bok re¬ 
cimo Stevanu Kaćanskom, Vladimiru Vasiću, VI. Jovanoviću, 

Iliju Vukićeviću, a i nekim drugima, koje je pisac u srpskom 
dijelu svoje knjige spomenuo. Pa neka bi i to bilo! No i kod 
ovoga neznatnoga broja hrvatskih pisaca nije se pisac tru¬ 
dio, da odabere ono, što je karakteristično, kako je o učinio 
u srpskome dijelu, što i sam veli, već se i tu pouzdao u 
tuđi sud, što nije kod takova posla ispravno. Za nas danas 
više ne će biti estetsko mjerilo ni Šenoina Antologija ni 
loša Petračićeva čitanka, ni drugi stari izvori za taj posao, 

već lični sud sastavljača i namjera, kojom se knjiga sastavlja. 

Sastavljač ili ne poznaje dosta hrvatsku književnost ili 
su mu bila nepristupačna djela, kojima bi se morao poslu¬ 
žiti, ili je postupao tako hotice, što se gotovo ne može vje¬ 
rovati. Bilo kako mu drago, po svemu tome ta je knjiga ne- 
samo za nas Hrvate promašena, ona nema vrijednosti ni za 
Srbe, makar u njoj bio srpski dio kako savršen, jer ne daje 
pravu sliku onoga, što bi trebala da bude i ona nije ni slika 
ni antologija onoga razdoblja književnosti Srba, Hrvata i 
Slovenaca, koje je pisac htio prikazati. Kod takova posla 
treba, uz dobro poznavanje građe, ukusa i jednake ljubavi 
za cjelokupni posao, jer to nije suhi naučni rad a ni k tome 
se ne pristupa bez ljubavi za predmet, koji se ima obraditi. 
Pisac piše na mjestima za nas neobičnim jezikom i ima svoj 
posebni rječnik. Za Šenou veli da bio »romanar«, Tomić 
je »s uspehom d e 1 a o i na dramatskoj književnosti«, Ku- 
mičiću »ne dopustiše da se stani u svome rodnome 
kraju«, Ante Kovačić »posle ispita zrelosti ode u prava«, 
Kranjčević je »prvak mlađega kolena« i t. d. — Inter¬ 
punkcija je logička, tehnička oprema knjige vrlo loša (štam¬ 
pana na tri vrste papira), a stil ovakav: »Primeri Nove Knji¬ 
ževnosti, koji, zbog mnogih smetnji i u pripremanju i u 
štampanju, izlaze znatno docnije nego se željelo, imaju, u 
prvome redu da posluže učenicima i nastavnicima u me- 
stima bez dovoljno knjiga i bez ređih izdanja. U pogledu na 
ovo, neposredno posle rata, stanje je gdegde bilo očajno, 
jer su široki krajevi ostali bez knjige« i t. d. — Nkć. 

KONCERTNA KRONIKA. 

Kvartet »Gradačke filharmonije« kao da je zabasao u 
Zagreb. Niti smo mi mogli očekivati ovakav zbor »umjet¬ 
nika« (mnoga naša komorno-muzička udruženja ad hoc sa¬ 
stavljena umjela su daleko više stvarati u svojoj reproduk¬ 
ciji), niti su oni mogli znati, koliko je zagrebačko općinstvo 
postalo razmaženo uspjelim nastupom domaćih i stranih mu¬ 
zičara. Tvrdoća, da grubost zvuka gotovo je uništila sve lje¬ 
pote sasvim krhkih i nježnih ugođaja u kvartetu Pfitz- 
nerovom i Debussyevom, a Haydnovo su djelo 
svirali nekom nebrigom ciganskih gajdaša. 

»Oratorijski zbor s-v. Marka« — mlado je udruženje mla¬ 
dih ljudi, koji se latiše, da u nedosatku organizovanih pje¬ 
vačkih crkvenih zborova (već sam o tom pisao u ovom ča¬ 
sopisu) pregnu oko gajenja crkvene i duhovne muzike. U 
svojim dosadašnjim koncertima pjevali su manje kompozi¬ 
cije domaćih kompozitora, dali su čitavi pregled literature 
ove vrsti u nas. U ovogodišnjem svom koncertu iznesoše 
prvi put na programu veće djelo strane provenijencije: »Sta- 
bat mater« J. B. F o e r s t e r a, uvaženog savremenog češkog 
kompozitora. Djelo je po opsegu zamašna, zahtijeva veliki 
zboii silnoga zvuka (oratorijski zbor broji malo članova, 
mlađahni pjevači nemaju u svim dionicama jednaku snagu 
zvuka), a mjestimice orhestralni način baratanja s pjevač¬ 
kim dionicama još dl više otešćava reprodukciju ovoga djela. 
Oratorijski je zbor pod upravom novoga dirigenta Franje 
D u g a n a napredovao. Napredovao je u sigurnosti ritmij- 
skoj u ilznošenju lijepe pjevne linije i mogućnosti izražaja 
dinamijskog. Neka im je ovaj nastup pobuda daljemu ustraj¬ 
nomu, izdržljivom radu, da se dovinu svoga cilja, koji si na- 
metnuše već imenom svojim. Možda je nevolja njihova i u 
tom, što su članovi njihovi većim dijelom studenti, a stu¬ 
dentski se zborovi i suviše mijenjaju u svojem sastavu. Vrlo 
su lijepo pjevali dva moteta Palestrine. 


Kompozicijono veče Jure Tkalčića u utorak 24. 
travnja u Glazbenom Zavodu. Komorna muzika pravo je 
područje djelovanja uglednog našeg čelista-virtuoza i onda, 
kada on iz pune duše svoje stvara djela nova. Koliko on 
osjeća svu finoću komorne muzike, pokazao je u mnogo 
navrata svojom svirkom u različitim komorno-muzičkim 
udruženjima. Znamo ga već i kao kompozitora kvar¬ 
teta, a osobito kao vrsnoga kompozitora koncertnih 
piesa za vijolončelo. Novim svojim kvartetom (e-dur) opet /e 
pokazao ne samo vunredno poznavanja svoga instrumenta- 
miljenika, već i potpuno poznavanje pravoga zvuka gudaljki. 
Zato je njegov stalak toliko zvučan, pun. snažan. Sve zna¬ 
čajke, osebine zvuka gudaljki umije iskoristiti u svojem 
djelu, što ga stvara vedra duša muzičara, koji stvara zbog 
same radosti stvaranja. Dr. B. Širola. 


OPERA. 

U operi se redaju gostovanja. Čini se, da je čitava sezona 
ova u znaku gostovanja. Nedavno mi je pričao jedan znanac, 
koji je došao u Zagreb, da ga čudi, da je gotovo na svakom 
programu naše opere označeno bilo kakovo gostovanje. 
Tako je to ušlo u običaj u našoj operi. Noviteta nema. D e- 
bussyevo djelo »Peleas i Melisand« dugo već čekamo. 
Izvedba je u zadnji čas spriječena bolešću Križ a ja. U 
»Knezu Igoru« nastupili su kao novi pjevači Flogl i Šug- 
h o v a. G. Flogl pjeva sada dvije uloge (Vladimira i Kana) 
gdja Šugh vrlo je lijepo pjevala Jaroslavnu. G. Zec, član 
bečke državne opere, nastupio je kao gost u »Faustu«. Glas 
mu je zvučan i svijetao i u oštroj položini, a igra otmjena. 
On je poznat i mio gost našeg općinstva, koje ga je vazda 
lijepo i srdačno dočekalo i burno pozdravilo. Ove je 
sezone nastupio u kazalištu (Mefisto u Gounodovom 
Faustu i Sarastro u Mozartovoj »Čarobnoj fruli«). Slu¬ 
šao sam vrlo dobru izvedbu Mozartove opere (repriza 
u četvrtak, 26. travnja (dirigent g. Oskar Smodek). Svi umjet¬ 
nici trudili su se mnogo, sve bi trebalo posebice pohvaliti. 
U okviru vrlo uspjele B a b i ć e v e inscenacije Mozar- 
t o v a je muzika bila neodoljivog čara. Gosta je općinstvo 
dočekalo posebnom pažnjom, a on je uistinu zavrijedio svu 
onu buru odobravanja, jer je njegova interpretacija u svakom 
pogledu dotjerana, a grlo osobitog sjaja u svim položinama. 
Dragoga gosta zacijelo će se vazda dočekati jednako sr¬ 
dačno. Dr. Širola. 

BILJEŠKE. 

Stan. Grabowski, prijatelj južnib Slavena. Vrlo dobar po¬ 
znavalac jugoslavenskih (a osobito hrvatskih prilika), dr. 
Tad. Stan. Grabowski, autor cijenjenih monografija o su¬ 
vremenoj Hrvatskoj i Hrvatima : Gjalskom, Kranjčeviću, M. 
Nikoliću, I. Vojnoviću, o Slovencima: A. Aškercu, M. Murku, 
Ž. Ledinskom, Bugar. Bobčevu itd. itd., sadanji poljski mi¬ 
nistar u Sofiji, kani nakon duljeg odmora opet nastaviti 
svoj rad o jugoslavenskoj literaturi. Za sada svršava veću 
radnju o Barakovićui Gospodin Grabowski! je neobično 
agilan, u Bugarskoj uređuje već petu godinu »Polsko-bul- 
garski przeglad« i Polj.-bug. biblioteku« na bug. jeziku, te 
bi vrlo valjalo željeti, da bi mu što više pjesnika i nauče- 
njaka poslalo svoje knjige, da bi se mogao orientirati u naj¬ 
novijoj jugosl. književnosti. Dr. T. S. Grabowski (adr. Polj¬ 
sko poslanstvo u Sofiji, Vrabča ul. 9.), pisat će opet o Ju¬ 
goslavenima isto kao i mlađi poljski slavista dr. Juraj Pogo- 
nowski, koji svršava svoje prevode iz jugosl. književnosti i 
radnju o »Illirizmu i Slavenstvu«, pa će nastaviti svoj već 
početi »Pregled jugosl. književnosti« na poljskom jeziku. 


Izdavači i vlasnici: Dragutin Nemet i drugovi. 


Tisak »Tipografije« d. d. Zagreb. 












„GOiur 

TVORNICA CIGARETNOG PAPIRA I TVLJAKA D D., 

ZAGREB, I*IA*€Sil*IIRSf£A CESTA BROJ IO. 

preporuča svoje najbolje vrste cigaretnog papira i to: 

„GOLUB”, „RIZ ABADIE”, „SAMUM” I „CLUB” (EXTRABIS) 


ŠEŠIRE 

mim 

prodale noOeflinile 

IGNATZ IIADN 

ium mca m 


INDUSTRIJA ŽELJEZNE ROBE D. D. 

im 

ZAGREB 

Petrinjska ulica 3 
Telefon 7-43 

Proizvodi: svakovrsno željezno pokućtvo, peći, 
štednjake i dijelove istih, tačke, želj. prozore, 
stube, ograde kao i raznu drugu željeznu robu. 
Cijene vrlo umjerene, a izvedba solidna i brza. \q 



ZmMiJevajte cjenift 

kosmetičkih preparata za njegu i 
poljepšavanje lica, finih sapuna, 
pudera, parfuma i kremova iz; 

Jlobiliot- 

drogerije, ZTagrefi. 3>iica 34 


HUGO f UESCH, ZAGREB 

I OCA BROJ 49 

preporuča svoje bogato skladište svakovrsnog 

muškog i dfeEfeg rubila 

uz umjerene cijene i solidnu podvorbu. 






























Gradska štedionica 

Cpćine sfob. i fo. tffav. groda Zagreba 
{feđrinisba ulica 5 Zagreb Ugao $udniifre uf. 


Ulašti X 200,000.000’— 

Prima uloške na uložne knjižice i na tekući račun. Izdaje 
čekove i kreditna pisma, te obavlja isplate na temelju akre¬ 
ditiva na sva tu i inozemna mjesta. Kupuje 'i prodaje valute 
i devize. Obavlja sve burzovne naloge savjesno i kulantno. 


Za ufošbe tamii grad Zagreb. 

. D. ZAGREB. 


.TIPOGRAFIJA. D. 







